Wanita maut dipercayai dipukul abang kandung

KOTA KINABALU: Seorang wanita maut disyaki akibat dipukul abang kandungnya sendiri dalam kejadian di kediaman mereka di Jalan Signal Hill di sini, Khamis lepas.

Ketua Polis Daerah Kota Kinabalu, ACP Mohd Zaidi Abdulah berkata, mangsa yang berusia 25 tahun itu disahkan meninggal dunia 10.30 malam Sabtu di Hospital Queen Elizabeth II di sini setelah dua hari menerima rawatan di hospital berkenaan.

“Mangsa ditemui kira-kira 4.50 petang oleh bapanya dalam keadaan tertiarap dan tidak sedarkan diri dengan kesan luka teruk di bahagian muka. Bapa mangsa mengesyaki anak lelakinya yang memukul mangsa kerana hanya suspek dan mangsa berada di rumah pada ketika itu,” katanya dalam kenyataan hari ini.

Zaidi berkata sejurus selepas laporan dibuat, satu tangkapan dilakukan terhadap abang kandung mangsa berusia 26 tahun di rumah berkenaan serta merampas dua bentuk cincin dipercayai digunakan suspek untuk mencederakan mangsa.

“Hasil saringan ujian air kencing terhadap suspek menunjukkan tiada sebarang kesan pengambilan dadah dan suspek telah ditahan reman selama empat hari sehingga semalam untuk siasatan lanjut di bawah Seksyen 325 Kanun Keseksaan,” katanya. – BERNAMA


Khasiat disebalik tempe – Makanan popular di Nusantara

CYBERJAYA: Tempe adalah sejenis makanan berasas kacang soya yang tidak asing lagi dalam masyarakat Nusantara kerana mempunyai khasiat tersendiri.

Malah, Kementerian Kesihatan Malaysia (KKM) turut mengesyorkan rakyat Malaysia untuk menjadikan tempe sebagai salah-satu makanan yang diambil dalam hidangan harian.

Perkara ini kerana, tempe memberi khasiat kepada manusia seperti mengawal paras kolestrol, mengawal tekanan darah dan melindungi jantung.

Selain itu, KKM turut memaklumkan bahawa kandungan tempe yang merangkumi kalsium, mampu meningkatkan kesihatan tulang serta mengurangkan premenstrual syndrome dan simptom menopaus.

“Tempe mengandungi karbohidrat, kalsium, fosforus, vitamin B 12, kalsium dan antioksidan.

“Oleh itu, orang ramai disarankan untuk mengambil tempe dalam menu harian untuk mendapatkan khasiatnya,” maklum KKM dalam hantaran di Facebook rasminya baru-baru ini.

Author

Diyana Rahip

View all posts

View all posts


Mahkamah benar saman 122 pembeli rumah di Cyberjaya terhadap syarikat pembinaan

Peguam V. Rajadevan, yang mewakili kesemua plaintif berkata, Hakim Datuk Akhtar Tahir membuat keputusan itu selepas bersetuju dengan hujahnya bahawa Wawasan Rajawali memberikan gambaran salah dalam risalah bahawa projek tersebut adalah pembangunan bercampur terdiri daripada kediaman, hotel, pusat beli-belah dan taman digelar sebagai ‘Your World In One Place’ yang gagal diserah kepada pembeli seperti dijanjikan.

Beliau berkata, Wawasan Rajawali, anak syarikat milik penuh OSK Property Holdings Sdn Bhd, telah diperintah membayar RM50,000 kepada setiap pembeli rumah kerana memberikan gambaran yang salah.

“Hakim turut memerintahkan agar pampasan dibayar bagi penyerahan lewat berjumlah RM1,351,797 kepada pembeli rumah yang terjejas. Ganti rugi teruk berjumlah RM2 juta juga diberikan kepada mereka. Wawasan Rajawali juga diarah membetulkan kecacatan hartanah terbabit dalam tempoh tiga bulan mulai hari ini,” kata Rajadevan ketika dihubungi.

Prosiding hari ini dijalankan secara dalam talian selepas perbicaraan penuh. Masing-masing empat saksi plaintif dan pembelaan telah memberi keterangan sepanjang perbicaraan kes itu.

Kesemua plaintif memfailkan saman pada Mei 2019 selepas mendakwa Wawasan Rajawali telah menawarkan unit pangsapuri perkhidmatan/kondominium di Cyberjaya dengan membuat representasi di dalam risalah yang diedarkan kepada pembeli.

Dakwa plaintif, antara representasi itu ialah unit kondominium yang dijual adalah sebahagian daripada projek pembangunan bercampur yang antara lain termasuk pusat beli-belah, hotel dan taman.

Kesemua plaintif mendakwa mereka bersandarkan kepada representasi defendan dalam membuat keputusan untuk membeli kondominium terbabit pada harga yang tinggi.

Bagaimanapun, selepas memperoleh milikan kosong, mereka mendapati janji defendan mengenai pembangunan bercampur tidak ditepati dan tidak ada sebarang projek pembangunan komersial seperti pusat beli-belah, hotel dan taman yang dibina berdasarkan representasi itu. – BERNAMA


Kualiti padang antara faktor kemenangan Harimau Malaya – Safee Sali

KUALA LUMPUR: Permukaan padang berkualiti tinggi di Stadium Sultan Ibrahim, Iskandar Puteri, jelas antara faktor membantu Harimau Malaya mencatat dua kemenangan pada aksi persahabatan antarabangsa Tier 1, baru-baru ini.

Bekas penyerang kebangsaan, Safee Sali percaya keadaan padang yang baik seperti gelanggang keramat juara bertahan Liga Super, Johor Darul Ta’zim (JDT) itu mampu melonjakkan prestasi skuad negara sekali gus mencatat kemenangan dalam perlawanan disertai.

“Sememangnya ada perubahan dari segi persembahan terutamanya serangan dan tekanan di bahagian depan serta keserasian antara pemain juga semakin baik namun apa yang penting keadaan padang baik.

“Jika padang tidak baik, sukar untuk kita bermain. Jadi dengan kelebihan padang yang berkualiti, pasukan kita mampu pergi lebih jauh,” katanya ketika ditemui pada satu majlis berbuka puasa anjuran Persatuan Pemain Profesional Malaysia (PFAM) di sini, semalam.

Malaysia yang dibimbing pengendali dari Korea Selatan, Kim Pan Gon, memulakan kempen aksi persabahatan dengan mengatasi Turkmenistan, 1-0, pada 23 Mac sebelum menutup jendela perlawanan antarabangsa Persekutuan Bolasepak Antarabangsa (FIFA) menerusi kemenangan 2-0 ke atas Hong Kong, kelmarin (28 Mac).

Sementara itu, Safee percaya kualiti dimiliki pemain tempatan seperti Muhammad Akhyar Abdul Rashid dan Mohamad Faisal Abdul Halim setanding dengan barisan pemain naturalisasi pernah diturunkan antaranya Paolo Josue dan Endrick Dos Santos dalam perlawanan persahabatan tersebut.

Beliau yang juga Presiden PFAM berkata, walaupun Akhyar kurang bermain di peringkat kelab namun pengalaman beraksi bersama Harimau Malaya termasuk corak permainan intensiti tinggi sebelum ini benar-benar membantunya menyesuaikan diri dengan baik bersama pasukan negara.

Dalam perkembangan berasingan, Ketua Pegawai Eksekutif PFAM, Izham Ismail berkata, pasukan Melaka United FC dan Sarawak United FC akan dibicarakan di peringkat Badan Penyelesaian Pertikaian Nasional (NDRC) pada 6 April ini selepas gagal melunaskan tunggakan gaji pemain mereka.

Katanya, pasukan Melaka United mempunyai tunggakan gaji lebih RM1 juta manakala Sarawak United pula kurang daripada RM500,000 terhadap 20 pemain yang bernaung di bawah PFAM daripada kedua-dua kelab tersebut.

“Kita sudah hantar beberapa surat kepada mereka (Melaka United dan Sarawak United) namun tiada ruang mahupun inisiatif untuk menyelesaikan masalah tersebut.

“Jadi, PFAM terpaksa guna langkah seterusnya iaitu undang-undang. Kami harap akan ada satu keputusan dari perbicaraan NDRC minggu depan sebelum bawa kes ini ke mahkamah,” katanya.

Sebelum ini, Melaka United dan Sarawak United disingkirkan daripada Liga Super 2023 apabila permohonan kedua-dua kelab berkenaan untuk Lesen Kebangsaan ditolak susulan masalah tunggakan gaji pada musim lepas. – BERNAMA


Menteri Pertahanan ucap takziah kepada keluarga mendiang Edrin

KUALA LUMPUR: Menteri Pertahanan, Datuk Seri Mohamad Hasan mengucapkan takziah kepada keluarga mendiang komando Lans Koperal Edrin Baintim yang lemas ketika menjalani latihan menyelam di Pulau Undan, Melaka, 7 Februari lepas.

Menerusi hantaran akaun Facebooknya, Mohamad berkata, pemergian Edrin kehilangan besar buat negara.

“Salam takziah saya ucapkan kepada keluarga mendiang Edrin. Kehilangan mendiang bukan sahaja amat dirasai oleh keluarga tetapi seluruh warga Angkatan Tentera Malaysia, malah ia suatu kehilangan yang besar buat negara.

“Semoga keluarga mendiang bersabar dan tabah menghadapi suasana sedih ini,” katanya yang turut merakamkan ucapan yang sama semasa persidangan Dewan Rakyat hari ini.

Selain itu, Mohamad juga mengucapkan terima kasih kepada semua pasukan mencari dan menyelamat yang terlibat dalam usaha pencarian Edrin terutama Tentera Darat Malaysia, Tentera Laut Diraja Malaysia, Tentera Udara Diraja Malaysia, Agensi Penguatkuasaan Maritim Malaysia, Polis Diraja Malaysia dan Jabatan Bomba dan Penyelamat Malaysia.

Pada 7 Feb lepas, Edrin, 25, yang merupakan anggota Tentera Darat daripada Grup Gerak Khas (GGK), dilaporkan hilang ketika menjalani latihan menyelam di 0.7 batu nautika barat daya Pulau Undan.

Mendiang dikatakan hilang ketika latihan eksesais ‘Pari Harimau’ iaitu kursus juruselam bersama enam pegawai dan 37 peserta dari Pusat Latihan Peperangan Khusus (Pulpak) Sungai Udang, Melaka sebelum mayatnya ditemukan orang ramai dalam keadaan terdampar dan lengkap berpakaian sut penyelam di pantai bakau Tanjung Sepat, Selangor, 10.15 pagi semalam. – BERNAMA


Sakan berbasikal di lebuh raya, dua ‘cyclist’ kena rempuh

SEPANG: Kedegilan ‘geng cyclist‘ yang menunggang basikal di kawasan lebuh raya membawa padah selepas  dirempuh sebuah kereta dari arah belakang.

Menerusi video tular, beberapa penunggang basikal pada mulanya dilihat secara berkumpulan di lebuh raya berhampiran Kota Warisan, di sini.

Namun, perbuatan mereka yang menunggang di lorong kiri lebuh raya itu menyebabkan dua daripadanya dilanggar seorang pemandu, yang dipercayai tidak perasan akan kelibat kumpulan tersebut.

Insiden itu dirakam menggunakan kamera perakam video atau ‘dashcam‘ kenderaan tersebut, manakala ia dipercayai berlaku pada 7 pagi Isnin sebelum tular sejak Selasa.

Setakat berita ini ditulis, belum ada sebarang kenyataan rasmi pihak berkuasa berhubung perkara tersebut.

Beberapa penunggang dilanggar ketika sedang berbasikal pic.twitter.com/eKhKINC8yb

— MYNEWSHUB (@mynewshub) August 29, 2023

Sebelum ini, Polis Diraja Malaysia (PDRM) melarang sebarang aktiviti berbasikal di lebuh raya tanpa kebenaran pihaknya dan Lembaga Lebuhraya Malaysia (LLM).

Penunggang basikal yang melanggar undang-undang boleh dikenakan tindakan mengikut Seksyen 54(1) Akta Pengangkutan Jalan 1987 dan Kaedah-Kaedah Lalu Lintas Jalan 1959 kerana menunggang secara melulu dan boleh dikenakan hukuman denda RM1,000 hingga RM5,000 atau penjara sehingga 12 bulan.

Gagal mematuhi papan tanda lalu lintas yang melarang berbasikal di lebuh raya boleh menyebabkan individu itu dikenakan tindakan mengikut Seksyen 79 (2) Akta Pengangkutan Jalan 1987 dan boleh didenda tidak kurang daripada RM300 dan tidak lebih daripada RM2,000.

Seksyen 112 (3) Akta Pengangkutan Jalan 1987 pula membolehkan basikal disita jika didapati melakukan mana-mana kesalahan berbasikal.

Author

Fazleen Safina Abd Jamil

View all posts

View all posts


Kedah guna logo, tema Hari Kebangsaan sama Kerajaan Persekutuan

ALOR SETAR: Kedah akan menggunakan logo dan tema Hari Kebangsaan yang dipilih Kerajaan Persekutuan bagi sambutan peringkat negeri, tahun ini.

Menteri Besar Datuk Seri Muhammad Sanusi Md Nor mengumumkan yang negeri itu menggunakan logo dan tema sama iaitu ‘Malaysia MADANI: Tekad Perpaduan, Penuhi Harapan’.

Katanya, penggunaan logo dan tema itu tidak menjadi masalah, sebaliknya yang lebih penting adalah semangat patriotik dalam kalangan rakyat setiap kali sambutan Hari Kebangsaan.

“Kita ikut (logo dan tema) Persekutuan sama macam Terengganu. Pendirian kita tak ada isu dalam logo dan tema yang sama kerana sambutan peringkat Kebangsaan jadi negeri ikut sahaja.

“Bukan bermakna kita setuju dengan Madani atau Perpaduan, mereka boleh letak apa (tema) pun kerana hati kita macam kita juga. Yang penting patriotik.

“Slogan yang (tahun) lepas pun kita lupa, lepas ini (pun) kita lupa… bukan kita nak ikut Pakatan Harapan (PH), tapi dijadikan slogan nasional maka ikut saja,” katanya.

Sebelum ini, Ketua Pemuda Perikatan Nasional (PN), Ahmad Fadhli Shaari mengumumkan empat negeri di bawah pentadbiran PN mungkin menggunakan logo dan tema Hari Kebangsaan berbeza untuk sambutan peringkat negeri.

Beliau dilapor berkata, Perlis, Kedah, Kelantan dan Terengganu yang diperintah parti itu mungkin menggunakan logo dan tema alternatif yang dilancarkan Pemuda PN. – Harian Metro

Author

Media Variasi

View all posts

View all posts


Konsert bertalu-talu kerja gila – PAS

Oleh: FATTAH RAZZAQ

KUALA LUMPUR: Pemuda PAS hari ini mengecam penganjuran banyak konsert di negara ini yang disifatkan sayap parti berlangsung secara “bertalu-talu”.

Ketuanya, Ahmad Fadhli Shaari menegaskan, penganjuran konsert sebegitu mesti dihentikan.

“Penganjuran konsert-konsert bertalu-talu adalah kerja gila menjemput kemurkaan Allah SWT.

“Hentikan kerja-kerja begini.

“Jangan dicabar emosi umat Islam. Pihak berwajib mohon dengar suara umat Islam sebelum datang kemurkaan Allah SWT,” kata dalam satu hantaran di Facebook miliknya di sini,

Kenyataan itu dibuat tidak sampai 24 selepas penyanyi antarabangsa Billie Eilish menggegarkan Stadium Nasional Bukit Jalil, Kuala Lumpur malam semalam.

Bagaimanapun Ahmad Fadhli tidak merujuk kepada mana-nama konsert secara khusus.

Meluahkan kekesalannya, Ahmad Fadhli berkata apa yang dibangkitkannya itu bukan soal politik tetapi agama.

“Umat Islam perlu bersatu hati menentang,” katanya.

Malam semalam, penampilan sulung Eilish itu menyaksikan sambutan hangat peminat yang membanjiri pekarangan stadium sejak pagi, walaupun konsert hanya akan berlangsung di sebelah malam.

Sementara itu, meluahkan kekesalannya di Facebook, Ahmad Fadhli berkata apa yang dibangkitkannya itu bukan soal politik tetapi agama.

Tahun ini kegiatan konsert di ibu negara semakin rancak menjelang peralihan ke era endemik Covid-19 sejak 1 April lalu.

Antara konsert lain sebelum ini termasuk Search, Dewa, Datuk Hattan, Ziana dan Anuar Zain dan Kembara.

Akan datang adalah konsert bintang Kpop, Rain, Justin Bieber dan Michael Learn To Rock.

Author

Media Variasi

View all posts

View all posts


Dun Pahang bubar hari ini – MB

KUANTAN: Menteri Besar Pahang, Datuk Seri Wan Rosdy Wan Ismail mengumumkan pembubaran Dewan Undangan Negeri (DUN) Pahang ke-14 berkuat kuasa hari ini, bagi membolehkan pilihan raya negeri diadakan serentak dengan Pilihan Raya Umum ke-15 (PRU15).

Wan Rosdy berkata, beliau telah menghadap Pemangku Raja Pahang Tengku Hassanal Ibrahim Alam Shah Al-Sultan Abdullah Ri’ayatuddin Al-Mustafa Billah Shah bagi mendapatkan perkenan pembubaran DUN itu.

Beliau berkata, selaras dengan Fasal (2) Perkara 26 Bahagian Kedua Undang-Undang Tubuh Kerajaan Pahang, Tengku Hassanal telah berkenan agar DUN Pahang Ke-14 dibubarkan berkuat kuasa pada hari ini.

“Tarikh hari ini dipilih bagi membolehkan pembentangan serta perbahasan mengenai Belanjawan 2023 Negeri Pahang disempurnakan terlebih dahulu, sekali gus mendapat kelulusan untuk dilaksanakan pada tahun hadapan,” katanya.

Beliau berkata demikian pada sidang media khas di Wisma Sri Pahang di sini hari ini yang turut dihadiri Setiausaha Kerajaan Negeri Datuk Seri Dr Sallehuddin Ishak dan semua anggota Majlis Mesyuarat Kerajaan Negeri Pahang. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


‘Kerajaan tak kukuh, dalam keadaan perut kembung’ – Abdul Hadi

BENTONG: Kerajaan ketika ini didakwa tidak kukuh, dalam keadaan perut kembung, boleh cirit birit dan rebah pada bila-bila masa sahaja.

Presiden Pas, Tan Sri Abdul Hadi Awang berkata, oleh sebab itu Perikatan Nasional (PN) memerlukan Ahli Dewan Undangan Negeri (ADUN) serta Dewan Rakyat yang mendukung dan bersama gabungan itu untuk membuat perubahan.

“Kita harap pengundi di Pelangai memilih calon kita Kasim Samat. Cikgu Kasim mempunyai kemampuan kalau masuk ke Dewan Undangan Negeri (DUN) bagi menegakkan amar makruf nahi mungkar.

“Cikgu Kasim berkelulusan tinggi dalam bidang agama dan cukup syarat menjadi pemimpin. Calon Bebas rendah lagi (kelayakan).

“Pilih calon layak untuk wakil kita, buka hanya berbual di kedai kopi tapi yang mampu menyampaikan suara rakyat di DUN,” katanya ketika berucap pada Ceramah Perdana PN sempena Pilihan Raya Kecil (PRK) DUN Pelangai di sini semalam.

Abdul Hadi yang juga Timbalan Pengerusi PN berkata, pengundi di Pelangai mempunyai tanggungjawab yang cukup besar bagi memilih wakil rakyat pada PRK kali ini.

“Malaikat tulis semua (amalan kita), kerja kita, rezeki kita termasuk siapa pemimpin yang kita pilih. Semua malaikat tulis. Hendak jawab ke kepada Allah SWT kita pilih pemimpin macam itu kerana dapat RM50? Kalau berani jawap,” katanya.

Jadi beliau meminta umat Islam khususnya di Pelangai menunaikan kewajipan mengundi dalam suasana sedang menghadapi bahaya kumpulan bukan Islam yang bergerak untuk menguasai negara.

“Orang bukan Islam keluar mengundi 90 peratus, orang Islam, 70 peratus, ini bahaya dan merupakan kesilapan yang sangat besar,” dakwanya. – Utusan

Authors

Media Variasi

View all posts

Diyana Rahip

View all posts

View all posts

View all posts


Peguam SM Faisal tuntut pernyataan bertulis saksi sebelum prosiding

KUALA LUMPUR: Mahkamah Majistret Jenayah 3 Kuala Lumpur hari ini membenarkan peguam mewakili jutawan, Datuk SM Faisal SM Nasimuddin Kamal untuk mendapatkan pernyataan bertulis daripada saksi sebelum memulakan prosiding.

Majistret, Nadia Othman menerima permohonan itu dari peguam bela Datuk Akberdin Abdul Kader ketika memanggil Elisa Nani Hanafi sebagai saksi pendakwaan keenam untuk pemeriksaan utama.

Akberdin telah memohon kepada Mahkamah, pernyataan bertulis saksi (Witness Statement) mengikut peruntukan Seksyen 402 (b) Kanun Tatacara Jenayah (CPC).

Selain itu, pihak pembelaan turut memohon satu tarikh pengurusan kes bagi penandaan ekshibit.

Peguam pemerhati mewakili mangsa Emilia, Amirul Iman Dollah dari Tetuan Nazri Yahya & Co memberitahu pihak media bahawa, pihak pendakwaan bersetuju untuk menyediakan pernyataan bertulis saksi kecuali Emilia Hanafi dan menyerahkannya sebelum tarikh perbicaraan seterusnya.

“Justeru pihak pendakwaan bercadang memanggil saksi seterusnya yang bersedia dan hadir pada hari ini iaitu Elisa Nani Hanafi bagi menjimatkan masa mahkamah” katanya kepada MEDIA VARIASI.

Turut hadir, SM Faisal selaku orang kena tuduh (OKT).

Manakala pendakwaan dikendalikan Timbalan Pendakwa Raya, Zahida Zakaria dan Nur Aishah Ahmad Zakiuddin.

Mahkamah kemudian menetapkan tarikh pengurusan kes pada 18 Oktober 2022 depan manakala tarikh perbicaraan seterusnya bagi mengemukakan keterangan bertulis bagi menyoal saksi Elisa pada 31 Oktober tahun sama.

Mahkamah turut menetapkan hujahan bertulis mengenai suatu isu undang-undang berbangkit dalam perbicaraan sebelum ini difailkan melalui sistem e-filing dan di e-mel ke kamar mahkamah, seterusnya hujahan balas perlu difailkan oleh peguambela pada tempoh sama.

SM Faisal, 43, didakwa dengan sengaja menyebabkan kecederaan ke atas Emila, 43, yang ketika kejadian merupakan isterinya di sebuah rumah di Desa Sri Hartamas, Brickfields di Kuala Lumpur antara 12.30 tengah hari dan 4.30 petang pada 22 Nov 2015.

Pertuduhan mengikut Seksyen 323 Kanun Keseksaan dan boleh dihukum di bawah Seksyen 326A kanun sama yang membawa hukuman penjara maksimum dua tahun atau denda sehingga RM2,000 atau kedua-duanya, jika sabit kesalahan.

Author

Tun Puteh Wanti

View all posts

View all posts


Banyak negara minat jadi tuan rumah Piala Dunia Wanita 2027 – FIFA

GENEVA: Beberapa negara telah menyuarakan mninat mereka untuk menganjurkan Piala Dunia Wanita 2027, umum FIFA pada Isnin.

Belgium, Jerman dan Belanda menyatakan minat mereka untuk menjadi tuan rumah bersama kejohanan itu.

Amerika Syarikat dan Mexico juga mahu mengadakan kejohanan itu bersama-sama manakala Brazil dan Afrika Selatan mahu menjadi penganjur secara berasingan, lapor Xinhua.

FIFA akan menghantar perjanjian bidaan kepada negara yang berminat dan mereka perlu mengembalikannya sebelum 19 Mei 2023.

Keputusan mengenainya akan diumumkan di Kongres FIFA pada 17 Mei 2024. – BERNAMA


Siti Nurhaliza, pengamal media cemas….

BATU CAVES: Sidang media pembukaan kedai pameran Sham Bodykit di Taman Samudera 3 semalam, sedikit kecoh apabila dikejutkan dengan bunyi dentuman disusuli gegaran kecil.

Penyanyi nombor satu negara, Datuk Seri Siti Nurhaliza yang sedang ditemubual pengamal media secara spontan menunjukkan reaksi terkejut.

Ia bukan gimik pelancaran majlis namun dipercayai kerana lebihan muatan ketika ramai berkumpul untuk sidang media di lantai tingkat dua kedai pameran berkenaan.

Pada sidang media itu, Siti Nurhaliza turut ditemani suaminya, Datuk Seri Khalid Mohd Jiwa atau dikenali Datuk K, pemilik kedai pameran Sham Bodykit, Noorisham Mohd Nor dan juga Datuk Mohd Ridzuan Abdullah.

Kesemuanya terpaksa turun ke bawah bagi meneruskan program.

Siti Nurhaliza yang mesra dipanggil Tok Ti dengan ‘sporting’ dan profesional menyambung sesi temu bual bersama pengamal media di ruang legar bangunan berkenaan.

“Mungkin kerana muatan lebih daripada yang dibenarkan menjadi punca kejadian namun majlis berjalan dengan lancar tanpa masalah.

“Kadang-kadang perkara tak dijangka berlaku namun ia tidak mencacatkan program yang diadakan.

“Saya hadir hari ini kerana bangga dengan usahawan Bumiputera kita yang tidak putus asa dan berani mencabar diri buat sesuatu berbeza dengan menawarkan khidmat bodykit kenderaan dan reka bentuk kereta khususnya pacuan empat roda,” katanya kepada MEDIA VARIASI.

Turut memeriahkan majlis adalah
Datuk Afdlin Shauki, Nabil Raja Lawak, Datuk Fizz Fairus dan lain-lain.

Body Shamkit membekalkan body kit untuk kenderaan, mereka bentuk kereta mengikut permintaan, barang ‘half cut’, spa kereta, sistem audio dan lain-lain.

Pelbagai kereta pacuan empat roda dengan reka bentuk unik dan menarik turut dipamerkan pada majlis berkenaan.

Author

Tun Puteh Wanti

View all posts

View all posts


Kerajaan beri terus tablet PerantiSiswa kepada penerima, tidak perlu pulang balik – PM

SHAH ALAM: Kerajaan hari ini memutuskan mahasiswa yang menerima PerantiSiswa Keluarga Malaysia tidak perlu memulangkan peranti itu apabila tamat pengajian nanti.

Mengumumkan perkara itu Perdana Menteri Datuk Seri Ismail Sabri Yaakob berkata kerajaan sebelum ini telah menetapkan inisiatif PerantiSiswa itu diberikan secara Konsep Guna Pakai (KGP), yang menyaksikan mahasiswa perlu memulangkannya selepas tamat pengajian.

Beliau berkata keputusan itu dibuat susulan maklum balas pertemuan antara Menteri Komunikasi dan Multimedia Tan Sri Annuar Musa dan Majlis Perwakilan Pelajar (MPP) pada 15 Ogos lepas.

“Namun atas maklum balas yang memberangsangkan semasa sesi pertemuan antara Menteri Komunikasi dan Multimedia bersama wakil MPP pada 15 Ogos lepas, terdapat cadangan supaya PerantiSiswa ini diberikan secara terus kepada mahasiswa yang mendapat keputusan cemerlang.

“Sukacita saya mengumumkan, bahawa kerajaan bersetuju untuk memberikan terus tablet berjenama ini kepada penerima PerantiSiswa. Jadi tidak perlu pinjam, tidak perlu pulang balik. Kerajaan beri terus kepada penerima,” katanya ketika berucap merasmikan Majlis Pelancaran Inisiatif PerantiSiswa Keluarga Malaysia di Dewan Agung Tuanku Canselor (DATC) UiTM Shah Alam di sini hari ini.

Sebelum ini Annuar dilaporkan berkata permohonan untuk inisiatif Perantisiswa yang dibuka secara dalam talian sejak 15 April hingga 15 Mei lepas bagi fasa pertama telah menerima kira-kira 100,000 permohonan.

Pakej PerantiSiswa Keluarga Malaysia adalah inisiatif kerajaan dengan kerjasama syarikat telekomunikasi terpilih untuk membekalkan sebuah peranti tablet kepada setiap pelajar B40 di IPT.

Tablet jenama Samsung dipilih sebagai pemenang tender bagi program berkenaan untuk membekalkan peranti itu mengikut lima zon iaitu Zon Sabah dan Sarawak, Zon Utara, Zon Tengah, Zon Timur dan Zon Selatan.

Sementara itu Perdana Menteri berkata kerajaan juga bersetuju untuk memanjangkan tempoh pendaftaran Pakej Remaja Keluarga Malaysia, bertujuan memastikan lebih ramai golongan pelajar dan remaja memperoleh akses Internet untuk pembelajaran dalam talian dari rumah, tanpa kekangan data.

“Pakej prabayar mampu milik khusus untuk golongan remaja dan pelajar termasuk pelajar pascasiswazah ini, telah diperkenalkan bermula bulan Oktober 2021, dan asalnya dijadual akan tamat pada bulan Oktober tahun ini.

“Keputusan pemanjangan tempoh ini diharapkan memberi peluang kepada lebih ramai remaja dan pelajar untuk melanggan Pakej Remaja Keluarga Malaysia yang ditawarkan oleh penyedia perkhidmatan mudah alih,” katanya.

Dalam majlis sama, Ismail Sabri berkata kerajaan akan memperluaskan penganjuran Program Jualan Keluarga Malaysia ke kampus-kampus pengajian tinggi bagi memastikan kebajikan mahasiswa terpelihara.

Beliau berkata penganjuran program di kampus itu diyakini dapat mengurangkan beban mahasiswa terhadap tekanan harga barangan yang tinggi.

“Diharapkan juga dengan inisiatif-inisiatif daripada pihak kerajaan ini, kita sebagai Keluarga Malaysia akan terus teguh bersama serta mengetepikan perbezaan dan meraikan kebersamaan sebagai sebuah keluarga besar Malaysia,” katanya. – BERNAMA


Kastam tumpaskan cubaan seludup air zam zam, tembakau dan arak

Penolong Ketua Pengarah Kastam Zon Tengah Mohammad Sabri Saad berkata rampasan berkenaan melibatkan kesalahan cubaan menyeludup masuk ke dalam negara empat kontena berisi minuman keras, produk tembakau dan air Zam Zam serta kesalahan menyimpan, menjual rokok serta arak seludup.

“Empat kontena dirampas di Pelabuhan Klang pada 25 Mei, 8 Jun dan 21 Jun lepas manakala pada 18 hingga 27 Julai, Op Kontraban 2 dibuat di sekitar Lembah Klang hasil gabungan JKDM Wilayah Persekutuan Kuala Lumpur, Selangor dan Lapangan Terbang Antarabangsa Kuala Lumpur.

“Kontena tersebut masing-masing berisi barangan tidak berkastam iaitu minuman keras dengan jumlah cukai RM902,000 jenama Lambo; tembakau kunyah jenama Premium Zarda dan Shimla Pan Masala (RM58,640) serta air Zam Zam (RM180,380),” katanya dalam sidang media di Kompleks Kastam Kelana Jaya di sini hari ini.

Mohammad Sabri berkata kesemua rampasan seludup adalah barangan larangan import dan tidak seperti yang diisytiharkan di dalam bil muatan.

Menerusi Op Kontraban 2, Mohammad Sabri berkata pihaknya mematahkan rantaian aktiviti menyimpan dan menjual rokok dan minuman keras melibatkan anggaran cukai sebanyak RM660,000.

“Rampasan dan tangkapan melibatkan aktiviti pembekalan, penjualan dan penyimpanan rokok dan arak seludup yang dipercayai dibawa masuk melalui laluan laut dan udara.

“Seramai 18 individu warganergara tempatan berusia 20-an hingga 40-an ditahan dan 30 kertas siasatan telah dibuka bagi tujuan pendakwaan,” katanya.

Kes disiasat di bawah Seksyen 135 (1) (a) dan (d) Akta Kastam 1967.

Sementara itu, Mohammad Sabri memaklumkan bagi tempoh Januari hingga Jun tahun ini, JKDM Zon Tengah berjaya melakukan 866 sitaan melibatkan pelbagai kesalahan antaranya penyeludupan rokok, minuman keras, kenderaan dan dadah dengan nilai sitaan lebih RM100 juta termasuk cukai. – BERNAMA


Netizen ‘meroyan’ kad TnG NFC selalu habis stok! Jom cuba 4 langkah mudah ini!

PERMINTAAN terhadap kad Enhanced Touch ‘n Go (TnG) baharu nyata mendapat sambutan menggalakan sejak diperkenalkan April lalu.

Sehingga November ini, isu kad dengan fungsi near-field communication (NFC) itu boleh dikatakan ‘laku keras’ sehingga sering kali kehabisan stok.

Meskipun kad berkenaan boleh dibeli terus menerusi aplikasi e-wallet TnG namun, masih ada suara yang mengeluh tidak dapat memilikinya sehingga hari ini.

Wartawan MEDIA VARIASI juga terjebak dalam sketsa perebutan kad TnG NFC yang jelas mengambil masa hampir satu bulan demi membeli sekeping kad berkenaan.

Justeru, hasil pemerhatian MEDIA VARIASI berhubung isu kad TnG NFC ini, terdapat beberapa tips menarik yang mungkin sesuai untuk dipraktikkan bagi anda yang masih belum membelinya.

Berikut perkongsian daripada MEDIA VARIASI:

Menerusi grup ini, kebarangkalian untuk anda membeli kad itu lebih tinggi kerana anda akan menerima notifikasi yang menyatakan stok kad TnG NFC yang dijual dalam aplikasi e-dagang, Lazada sudah ada.

Namun, harus diingatkan bahawa limitasi kad yang sedia ada juga bergantung pada waktu tertentu dan mengambil masa tidak lebih satu minit untuk ‘sold out’ gara-gara lebih 70,000 orang telahpun ‘subscribe’ grup itu.

Bagi memudahkan urusan pembelian, pastikan anda sudah mempunyai akaun Lazada kerana setiap pembelian kad TnG NFC dijual secara terus dari akaun rasmi TnG di platform Lazada.

Pada masa sama, pastikan anda mempunyai baki yang cukup untuk membuat pembelian. Harga bagi sekeping kad adalah RM10 manakala caj penghantaran adalah RM5. Oleh itu, pastikan akaun anda mempunyai baki lebih daripada RM15.

Pastikan anda sentiasa ‘alert’ dengan notifikasi yang masuk dalam telefon kerana pada bila-bila masa sahaja informasi mengenai kad TnG NFC ‘ready stock’ akan keluar berserta pautan link untuk membeli.

Anda hanya perlu menekan pautan link yang tertera bagi membuat pembelian terus ke kedai TnG di Lazada.

Pastikan anda menekan butang ‘BUY NOW’ dan bukannya ‘ADD TO CART’ ketika membuat pembelian.

Rata-rata netizen yang menekan butan ‘ADD TO CART’ gagal memperoleh kad itu kerana limitasi kad yang sedia ada.

Bagi mereka yang berjaya membuat pembelian, penghantaran kad TnG NFC akan mengambil masa dalam tempoh 14 hari. Tidak perlu khuatir selagi butiran transaksi bagi pembelian kad masih ada dalam akaun LAZADA anda.

Anda diingatkan supaya tidak membeli kad TnG NFC daripada sumber luar kerana bimbang menjadi mangsa ‘scam‘ yang bakal kerugian wang semata. Biar lambat dapat asalkan sampai!

Selamat mencuba!

Author

Diyana Rahip

View all posts

View all posts


Pegawai penerbitan direman empat hari bantu siasatan kes tuntutan palsu

SHAH ALAM: Seorang pegawai penerbitan di universiti tempatan direman empat hari bermula hari ini bagi membantu siasatan kes mengemukakan dokumen tuntutan palsu berhubung projek pendidikan berjumlah kira-kira RM330,000, antara 2018 hingga tahun lepas.

Perintah reman terhadap wanita berusia 40 tahun itu dikeluarkan Majistret Mohamad Redza Azhar Rezali di Mahkamah Majistret di sini, selepas mahkamah membenarkan permohonan Suruhanjaya Pencegahan Rasuah Malaysia (SPRM) bagi membolehkan siasatan lanjut dilakukan mengikut Seksyen 18 Akta SPRM 2009.

Menurut sumber, suspek disyaki mengemukakan dokumen tuntutan palsu melibatkan sesuatu bayaran dengan menggunakan surat dan dokumen sokongan palsu bagi projek pendidikan.

Katanya, aktiviti dan tuntutan yang dilakukan tidak melibatkan kakitangan di bawah wanita itu.

Wanita berkenaan ditahan 4 petang semalam ketika hadir memberikan keterangan di pejabat SPRM Selangor. – BERNAMA


PM Anwar akan galas amanah penuh tawaduk dan tanggungjawab

KUALA LUMPUR: Datuk Seri Anwar Ibrahim yang mengangkat sumpah jawatan sebagai Perdana Menteri ke-10 hari ini berkata, beliau akan menggalas amanah itu dengan penuh tawaduk dan bertanggungjawab.

Pengerusi Pakatan Harapan (PH) itu menerusi ciapan ringkas di Twitter menyatakan akan memikul  tanggungjawab itu berpandukan kehendak rakyat.

“Amanah akan digalas dengan penuh tawaduk dan bertanggungjawab. Tugas berat ini akan saya pikul berpandukan kehendak dan nurani rakyat bersama pasukan,” katanya.

Anwar, 75, hari ini mengangkat sumpah jawatan sebagai Perdana Menteri ke-10 di hadapan Yang di-Pertuan Agong Al-Sultan Abdullah Ri’ayatuddin Al-Mustafa Billah Shah.

Istiadat Pengurniaan Surat Cara Pelantikan dan Mengangkat Sumpah Jawatan dan Setia serta Sumpah Simpan Rahsia sebagai Perdana Menteri ke-10 berlangsung di Dewan Singgahsana Kecil, Istana Negara, di sini, pada pukul 5.06 petang.

Pilihan Raya Umum ke-15 pada 19 Nov menyaksikan keputusan PH memperoleh 82 kerusi; PN 73 kerusi; BN (30); GPS (23); Gabungan Rakyat Sabah (enam); Warisan (tiga); Bebas (dua) manakala Parti Bangsa Malaysia dan Parti Kesejahteraan Demokratik Masyarakat (KDM) masing-masing menang satu kerusi.

Menjunjung titah Yang di-Pertuan Agong agar parti dan gabungan politik mempertimbangkan penubuhan kerajaan perpaduan bagi mengakhiri kemelut pembentukan kerajaan pasca-PRU15, akhirnya hasil rundingan antara parti bersetuju dan menyokong pembentukan kerajaan perpaduan yang diterajui PH. – BERNAMA


Pulut Panggang Sibu terlajak laris, menu istimewa orang Sarawak

SIBU: Jika berkunjung ke Sarawak, pasti ramai yang mahu mencuba hidangan istimewa negeri tersebut seperti mi kolok dan laksa Sarawak.

Namun jika anda ke Sibu, terdapat satu lagi hidangan yang perlu dirasai iaitu pulut panggang.

Di Semenanjung, kebiasaanya pulut panggang mempunyai inti yang diperbuat daripada kelapa parut dan udang kering namun di Sibu, kuih ini turut dihasilkan secara tanpa isi iaitu pulut semata.

Perkara ini kerana rata-rata penduduk di Sarawak menikmati hidangan pulut panggang kosong dengan mencicah bersama kuah seperti kari.

Salah sebuah kedai yang popular di Sibu, Pulut Panggang Sibo Kak Yam Noor, merupakan antara lokasi yang menjadi tumpuan penduduk di Sibu dan dari luar Sarawak.

Menurut peniaga, Atiqah, 22, perniagaan yang diusahakannya itu merupakan perniagaan keluarga dan dia merupakan generasi keempat yang memajukan perniagaan tersebut.

Tambah Atiqah, antara faktor yang menjadikan pulut panggang Sibu lebih menarik adalah kerana kuih berkenaan dibakar menggunakan arang.

Katanya, lebih 1,000 biji pulut panggang dijual dalam masa sehari di premisnya yang dibuka bermula jam 7.30 pagi sehingga 11 pagi.

Jelasnya, hidangan pulut panggang turut mendapat tempahan tinggi lebih-lebih lagi ketika musim perayaan kerana kuih ini sesuai dimakan tidak kira waktu.

Di premis Atiqah, kuih pulut panggang dijual dengan harga RM1 (kosong) dan RM1.50 (inti).

Malah, keenakan pulut panggang Sibu membuatkan rata-rata masyarakat yang tinggal di Kuching dan Miri sanggup membelinya dalam jumlah yang banyak untuk dibawa pulang ke sana.

Atiqah turut berharap menu istimewa tersebut akan kekal menjadi pilihan orang ramai ketika berkunjung di Sibu.

Author

Diyana Rahip

View all posts

View all posts


PRU15: GTA bertanding di 121 kerusi Parlimen

BANGI: Gerakan Tanah Air (GTA) akan bertanding di 121 kerusi Parlimen pada Pilihan Raya Umum ke-15 (PRU15) ini.

Pengerusinya, Tun Dr Mahathir Mohamad berkata, parti tersebut akan bertanding dengan menggunakan nama di bawah Parti Pejuang Tanah Air yang merangkumi empat lagi parti komponennya di bawah PUTRA, IMAN, Berjasa dan Gagasan Bangsa dalam gabungan GTA.

“GTA belum didaftar kepada kerajaan. Itu sebab kita perlu bertanding di bawah nama parti Pejuang. Jangan lupa kita undi bukan untuk hanya parti Pejuang, tetapi kita undi untuk Gerakan Tanah Air.

“Jangan keliru, dalam pilihan raya kita pangkah huruf PA dan simbol parti pejuang dan kita beri kemenangan kepad GTA dan mampu mendirikan kerajaan. Kerana kita akan bertanding lebih 120 lebih kerusi di mana kita perlu 112 kerusi untuk memperoleh kemenangan,” katanya.

Beliau berkata demikian ketika berucap pada Majlis Pengumuman Calon PRU15 Gerakan Tanah Air di Bangi Convention Centre, di sini, pada petang Rabu.

Antara calon yang menjadi tumpuan diumumkan adalah Tun Dr Mahathir Mohamad (Langkawi), Datuk Seri Mukhriz Mahathir (Jerlun), Datuk Amiruddin Hamzah (Kubang Pasu), Datin Paduka Che Asmah Ibrahim (Sepang) dan Datuk Seri Khairuddin Abu Hassan (Titiwangsa).

Selain itu, Pengerusi GTA Pahang, Aminuddin Yahya diletakkan sebagai calon di Temerloh sementara Ketua Penerangan GTA Negeri Sembilan yang juga merupakan pelakon dan pengarah Ahmad Idham Nazri akan bertanding di Port Dickson.

Turut diumumkan sebagai calon adalah Pengasas Ikatan Silaturahim Brotherhood (Brotherhood), Azlan Sani Zawawi atau lebih dikenali sebagai Lando di Tanjong Karang dan Ketua Penerangan Parti Pejuang Wilayah Persekutuan Kuala Lumpur dan pelakon, Datuk Seri Eizlan Yusof di kawasan Sabak Bernam.

Author

Mohamad Fitri Hazim Hazam

View all posts

View all posts


Beli minyak masak peket guna ID cetus pelbagai persoalan

SHAH ALAM: Kaedah pembelian minyak masak peket bersubsidi menggunakan pengenalan diri (ID) khas yang bakal dilaksanakan Kementerian Perdagangan Dalam Negeri dan Kos Sara Hidup (KPDN) tahun depan disifatkan tidak komprehensif dan mengelirukan.

Penganalisis Ekonomi Universiti Kewangan Islam Global (INCEIF), Profesor Dr Baharom Abdul Hamid menyifatkan idea tersebut menimbulkan pelbagai persoalan selain sukar untuk dilaksanakan.

“Jadi siapa nak kawal di peringkat runcit? Apa yang menghalang pembeli menjual semula pada harga yang lebih tinggi?

“Apa had kelayakan untuk penggunaan ID ini nanti. Adakah mengikut pendapatan? Sekiranya gaji suami dalam golongan berpendapatan tinggi (T20), tapi suruh isteri yang suri rumah atau anak yang beli, macam mana pula,” katanya.

Sebelum ini Timbalan Menteri KPDN, Fuziah Salleh memberitahu kaedah pembelian minyak masak peket kepada kumpulan sasar yang bakal dilaksanakan pada 2024 akan menggunakan mekanisme ID dan telah disahkan layak.

Baharom turut mempersoalkan kaedah pengenalan ID yang akan digunakan untuk melayakkan golongan terlibat membeli minyak masak peket di kedai runcit.

“ID apa yang akan digunakan? (Sekiranya) ID baharu, berapa jumlah kos yang akan terlibat untuk membangunkan sistem ID tersebut,” soalnya.

Ketika ini kerajaan mengeluarkan 60 juta peket minyak bersubsidi setiap bulan untuk kegunaan orang ramai.

Sementara itu, Setiausaha Agung Gabungan Persatuan-Persatuan Pengguna Malaysia (FOMCA), Dr Saravanan Thambirajah pula berkata, kerajaan perlu memperincikan mekanisme tersebut.

“Untuk kaedah menggunakan ID, kita masih belum tahu cara atau kaedah yang kerajaan akan laksanakan. Oleh itu kita masih menunggu maklumat lanjut,” ujarnya.

Bagaimanapun, beliau berkata, FOMCA menyokong usaha kerajaan untuk melaksanakan subsidi bersasar dan mahu ia sampai kepada golongan yang benar-benar memerlukan.

“Melalui subsidi bersasar, ketirisan minyak masak dapat dibendung dan bekalan juga dapat dijamin,” katanya. – Sinar Harian

Author

Media Variasi

View all posts

View all posts


Kantoi! Pengemis campak duit ada TikTok, buat video pergi ‘healing’

CYBERJAYA: Baru-baru ini tular sebuah video memaparkan seorang pengemis yang mendakwa dirinya memegang kad Orang Kurang Upaya (OKU) bertindak agresif terhadap orang awam gara-gara tidak diberikan wang.

Dakwa pemilik video @aaparf, sekiranya permintaannya tidak ditunaikan, pengemis itu akan bertindak kasar.

“Ini kali kedua kena dengan pengemis yang kononnya dia kata dia pemegang kad OKU. lepas tu nak duit beli beras mak ayah.

“Tahun lepas kena dekat jalan Tunku Abdul Rahman, dia minta juga duit kata nak beli makanan. Kalau tak bagi dia akan mengamuk dan maki sampai nak pukul,” tulisnya.

Cuba balik up.. tadi tetiba kena b**** #fypシ #fypシ゚viral

♬ AIN’T GONNA STOP – Carol Kay

Menjengah di ruangan komen, rata-rata warga net pernah didatangi individu OKU terbabit serta menyifatkan kelakuannya yang biadab.

“Lah.. pernah jumpa kat Aeon Nilai. Laki aku bagi RM1, dia amik, pastu dia cakap kalau RM1 je baik tak yah bagi,” kongsi netizen.

“Pakcik ni selalu je ada kat area Putrajaya, bila dia dah habis collect semua duit dia akan datang kedai kami untuk tukar duit kecil kepada duit besar,” komen netizen.

Malah, warga net turut menemukan akaun TikTok pengemis OKU terbabit. Namun tinjauan MEDIA VARIASI mendapati akaun terbabit berada dalam mod privasi.

“Nama bukan main, Raja Mohd Azri. follower dia lagi ramai dari aku. Chaitt pi la lawat tt dia tu ezry official,” kongsi netizen.

“Menyesal pula aku tengok TikTok dia, bukan main dia punya healing… aku dah lah baran,” komen netizen.

“Weh kemain lah tt dia kita yang tak minta sedekah ni pun tak mampu lagi nak healing macam dia,” tulis netizen.

Author

Nurul Ain Japri

View all posts

View all posts


Terbuka Switzerland: Zii Jia mara ke separuh akhir

KUALA LUMPUR: Pemain profesional perseorangan lelaki negara, Lee Zii Jia meneruskan kemaraannya di St Jakobshalle di Basel selepas menumpaskan Lee Chia Hao dari Taiwan malam tadi untuk mara ke pusingan separuh akhir Terbuka Switzerland 2023.

Zii Jia yang kembali mempamerkan kebangkitannya dalam saingan kejohanan antarabangsa musim ini, menewaskan lawannya dengan straight set 21-12, 21-17 dalam tempoh 35 minit pada aksi suku akhir itu.

Juara All England 2021 itu dijadual berdepan pemain Jepun, Koki Watanabe yang menewaskan pemain Hong Kong Lee Cheuk Yiu 21-12, 21-15.

Selain Zii Jia, empat lagi wakil negara iaitu, pemain perseorangan lelaki, Ng Tze Yong; beregu lelaki, Ong Yew Sin-Teo Ee Yi; beregu campuran, Chen Tang Jie-Toh Ee Wei dan beregu campuran profesional, Goh Soon Huat-Shevon Jemie Lai yang mara ke suku akhir akan merebut slot pusingan separuh akhir apabila bertemu lawan masing-masing pada perlawanan lewat pagi nanti waktu Malaysia. – BERNAMA


Keluarga nafi laporan Pele semakin tenat

BERLIN: Keluarga Pele sekali lagi menafikan spekulasi yang mengatakan ikon bola sepak Brazil yang sedang menjalani rawatan di hospital Sao Paulo itu berada dalam keadaan tenat, menurut Deutsche Presse-Agentur (dpa).

Akhbar Folha de Sao Paulo pada Sabtu melaporkan Pele, 82, telah dipindahkan ke wad paliatif di hospital tempatan ekoran rawatan kemoterapi tidak lagi berkesan.

Pele, pernah menjalani prosedur membuang tumor di usus besar pada tahun lepas, kini sedang menjalani rawatan susulan di klinik rawatan kanser dan menurut pihak hospital beliau menunjukkan tindak balas yang positif terhadap rawatan.

Dalam temu bual bersama TV Globo pada malam Ahad dua anak perempuan dan seorang cucu legenda bola sepak itu menyatakan Pele sedang menjalani rawatan pernafasan berkaitan jangkitan COVID-19.

“Beliau sakit, beliau sudah uzur. Tetapi sebaik sahaja sihat, beliau akan pulang ke rumah,” kata anak perempuannya, Kely Nascimento.

Kakaknya, Flavia Nascimento pula berkata: “Bapa mereka berada di wad biasa dan adalah sangat tidak adil apabila orang mengatakan beliau berada di penghujung hayatnya dan dalam penjagaan paliatif. Ia tidak benar, kawan-kawan. Percayalah kami.”

Cucu Pele, Arthur Arantes do Nascimento berkata: “Pele terharu dengan doa orang ramai ke atasnya”.

Mengenai dakwaan beliau sedang tenat: “Itu akan terjadi satu hari tetapi tidak hari ini. Beliau akan melihat Brazil menjadi juara dunia buat kali keenam,” kata cucunya itu. – BERNAMA


Parlimen tergantung dan peranan Akta Anti Lompat Parti

KUALA LUMPUR: Akta Perlembagaan (Pindaan) (No. 3) 2022 berkaitan larangan Ahli Dewan Rakyat bertukar parti, tidak menghalang Ahli Parlimen daripada mana-mana parti untuk memberi sokongan kepada mana-mana gabungan dipilihnya secara individu bagi membentuk kerajaan pasca-Pilihan Raya Umum ke-15 (PRU15).

Penganalisis politik Dr Md Shukri Shuib berkata sama seperti nama akta itu yang lebih dikenali sebagai Akta Anti-Lompat Parti, ia hanya memberi kesan kepada Ahli Parlimen yang membuat tindakan lompat parti atau keluar daripada partinya sendiri.

“Dia (Ahli Parlimen) tidak boleh keluar parti. Pada masa sama, kalau dia dipecat parti, maka Akta Anti- Lompat Parti tidak beri kesan kepada dia. Cumanya pemecatan itu akan beri kesan kepada parti. Parti itu akan hilang jumlah kerusi yang dimenanginya (parti), inilah yang sedikit rumit,” katanya kepada Bernama.

Akta yang dikenali Akta Perlembagaan (Pindaan) (No. 3) 2022 mengenai peruntukan Larangan Ahli Parlimen Bertukar Parti dikuatkuasakan mulai 5 Oktober lepas.

Keputusan PRU15 Sabtu lepas menyaksikan Parlimen tergantung apabila tiada mana-mana gabungan parti politik berjaya mendapat majoriti mudah untuk membentuk kerajaan.

Pada PRU itu, Pakatan Harapan (PH) memperoleh 82 kerusi, Perikatan Nasional (BN) (73), Barisan Nasional (BN) (30), Gabungan Parti Sarawak (GPS) (22), Gabungan Rakyat Sabah (GRS) (enam) dan Warisan (tiga).

Pilihan raya dua kerusi Parlimen iaitu Padang Serai di Kedah akan diadakan 7 Disember ini selepas calon PH, yang juga penyandang M. Karupaiya meninggal dunia pada 16 November, manakala di Parlimen Baram, Sarawak pengundian di 12 pusat pengundian digantung berikutan cuaca buruk.

Menurut Suruhanjayan Pilihan Raya (SPR), keputusan bagi Parlimen Baram dijangka diketahui hari ini, bergantung kepada proses pengiraan undi dan keadaan cuaca.

Susulan keputusan PRU15 itu, Yang di-Pertuan Agong Al-Sultan Abdullah Ri’ayatuddin Al-Mustafa Billah Shah menitahkan semua ketua parti politik dan gabungan parti politik yang memperoleh jumlah kerusi yang banyak memaklumkan kepada Istana Negara mengenai gabungan parti serta menamakan calon perdana menteri yang dipersetujui untuk membentuk kerajaan baharu sebelum 2 petang esok.

Terdapat desas-desus mendakwa sebilangan Ahli Parlimen BN cenderung kepada PH dan selebihnya kepada PN, justeru timbul persoalan sekiranya ini berlaku, apakah peranan Akta Anti-Lompat Parti?

Md Shukri, yang merupakan pensyarah Dasar Politik Ekonomi dan Pengajian Antarabangsa, Universiti Utara Malaysia berkata dalam konteks ini Pengerusi BN perlu menyelesaikan masalah dalaman dengan mengadakan perbincangan sesama ahli mereka sendiri.

“Mereka yang tidak menyokong ‘gerakan’ pengerusi tidak boleh lompat dan pengerusi juga sudah tentu tidak mahu memecat mereka dan kehilangan jumlah kerusi parti. Ini boleh mewujudkan kepincangan di dalam parti,” katanya.

Pakar Perlembagaan, Profesor Madya Datuk Dr Shamrahayu Ab Aziz berkata, Perkara 49(a) Perlembagaan Persekutuan menyatakan terdapat tiga jenis tindakan lompat parti yang boleh menyebabkan kekosongan kerusi Parlimen yang disandang mereka.

“Satu, individu dari parti A, tukar ke parti B; kedua dia bebas dan dia pilih parti; atau ketiga dia dari parti A dan pergi ke Bebas. Ini sahaja yang akan menyebabkan kerusi dia kosong,” katanya.

Menurutnya, jika terdapat tindakan sedemikian, Ahli Parlimen yang lain perlu memberi notis kepada Yang Dipertua Dewan Rakyat yang kemudiannya akan memaklumkan kepada Suruhanjaya Pilihan Raya (SPR), mengenai kekosongan kerusi Parlimen itu.

“Yang di-Pertua Dewan Rakyat akan memaklumkan kepada SPR dalam masa 21 hari dari tarikh dia menerima notis kekosongan dan tempat yang kosong itu perlu dibuat pilihan raya semula,” katanya.

Bagaimanapun, Shamrahayu berkata, jika Ahli Parlimen itu dipecat daripada parti, dia kekal sebagai Ahli Dewan Rakyat.

Penganalisis politik dari Universiti Sains Malaysia (USM), Prof Dr Sivamurugan Pandian berkata di bawah akta itu, tidak ada masalah sekiranya keseluruhan parti (en bloc) itu menyokong parti yang lain, namun lain ceritanya jika ia hanya melibatkan sebahagian atau individu.

“Ini yang saya faham. Seseorang individu kalau nak keluar parti kena kosongkan kerusinya. Secara automatiknya kalau dia pula dipecat, kena kekal bebas, dia tidak boleh masuk parti lain, tetapi dia boleh menyokong parti lain, tidak ada masalah,” katanya.

Dalam keadaan Parlimen tergantung sekarang, Sivamurugan melihat penyelesaian terbaik adalah dengan mewujudkan kerajaan perpaduan.

Ini katanya sebagaimana pembentukan Majlis Gerakan Negara yang mentadbir negara ketika darurat susulan peristiwa 13 Mei 1969 yang akhirnya berjaya meredakan suhu politik negara pada ketika itu.

“Apabila tiada sesiapa yang mendapat majoriti mudah, keadaan tidak menentu seperti sekarang ini boleh berpanjangan. Untuk elak itu kita bawa semua, baik PH, PN, BN, GPS, GRS mereka ini diambil membentuk kerajaan supaya menstabilkan negara dan dipilih seorang perdana menteri dalam kalangan mereka,” katanya. – BERNAMA


Maklumat tular mengenai kenaikan gaji PDRM adalah palsu – JPM

KUALA LUMPUR: Jabatan Perdana Menteri hari ini menafikan kenyataan satu poster yang tular di media sosial bertajuk ‘PM-Kenaikan Tangga Gaji PDRM Akan Diumumkan Dalam Masa Terdekat’.

Menerusi perkongsian di laman Facebook rasminya, JPM berkata kenyataan itu adalah palsu.

Sambil menyertakan tangkap layar poster berkenaan, JPM meminta orang ramai agar tidak menyebar atau berkongsi sebarang maklumat yang tidak pasti atau palsu.

“Tidak pasti, jangan kongsi. Untuk berita sahih boleh rujuk akaun media sosial rasmi JPM melalui Facebook; Twitter; Instagram dan TikTok,” menurutnya. – BERNAMA


Golongan B40, M40 bakal dapat e-tunai RM100 – PM

CYBERJAYA: Kerajaan akan menawarkan kredit e-tunai RM100 kepada seluruh rakyat dewasa di Malaysia yang berpendapatan tahunan RM100,000 ke bawah.

Perdana Menteri, Datuk Seri Anwar Ibrahim berkata, inisiatif itu akan memberi manfaat kepada lebih 10 juta rakyat yang berada dalam kategori B40 dan M40, berusia 21 tahun ke atas.

Menurutnya, inisiatif itu diberi susulan kerajaan melihat kejayaan dan impak besar program e-tunai kepada masyarakat.

“Melihat akan kejayaan dan impak besar program e-tunai kepada masyarakat, Kerajaan bersetuju untuk menawarkan kredit e-tunai sebanyak RM100 kepada semua rakyat dewasa Malaysia yang berpendapatan RM100,000 setahun dan ke bawah.

“Bilangan penerima yang layak dianggar melebihi 10 juta rakyat iaitu merangkumi golongan B40 dan M40 dengan dana sekitar RM1 bilion,” katanya ketika berucap pada Majlis Peluncuran Ekonomi MADANI: Memperkasa Rakyat di Kuala Lumpur, hari ini.

Author

Diyana Rahip

View all posts

View all posts


Menteri, MP santuni waris korban tragedi Batang Kali, beri sumbangan BWI

KUALA LUMPUR: Menteri di Jabatan Perdana Menteri (Hal Ehwal Sabah, Sarawak dan Tugas-Tugas Khas), Datuk Armizan Mohd Ali menyantuni waris mangsa korban yang terbabit dalam tragedi di Batang Kali, hari ini.

Pada masa sama, belia yang hadir bersama Ahli Parlimen Batu, P Prabakaran, turut menyampaikan sumbangan Bantuan Wang Ihsan (BWI) Kematian kepada mereka.

Menurut Armizan, keluarga atau waris setiap mangsa yang meninggal dunia dalam tragedi berkenaan menerima BWI Kematian sebanyak RM10,000, manakala untuk mangsa yang selamat akan menerima BWI berjumlah RM1,000 bagi setiap keluarga.

“Hari ini saya menyampaikan BWI Kematian kepada dua waris mangsa iaitu Tong Chee Kong yang kehilangan isteri dan anak lelaki (RM 20,000) dan Siti Esah Hassan yang kehilangan anak perempuan (RM10,000).

“Setakat hari ini, waris kepada 11 mangsa meninggal dunia telah menerima BWI kematian. Manakala urusan penyaluran BWI Kematian kepada 20 lagi waris mangsa yang meninggal dunia dan BWI kepada 45 mangsa yang selamat akan disalurkan dalam masa terdekat.

“Mangsa-mangsa yang terlibat adalah dari Wilayah Persekutuan Kuala Lumpur, Selangor, Negeri Sembilan, Melaka dan Pulau Pinang,” katanya pada sidang media selepas menziarahi waris mangsa, Siti Ehsan di Kampung Batu, pada Rabu.

Tambahnya, Agensi Pengurusan Bencana Negara (NADMA) juga akan menyalurkan peruntukan segera sebanyak RM480 ribu kepada Setiausaha Kerajaan Negeri Selangor.

Jelasnya, peruntukan itu bagi membolehkan pihak Jabatan Kerja Raya (JKR) melaksanakan kerja-kerja penyiasatan tapak cerun runtuh di laluan B66 seksyen 14.0 Jalan Batang Kali-Genting Highlands, Hulu Selangor.

Untuk rekod, operasi mencari dan menyelamat 92 mangsa terlibat tragedi tanah runtuh di Father’s Organic Farm, Batang Kali telah berakhir pada 24 Disember lalu setelah mayat terakhir dijumpai.

Daripada jumlah tersebut, seramai 61 orang telah berjaya diselamatkan dan 31 orang meninggal dunia.

Author

Faridah Amiratul

View all posts

View all posts


MAQIS gagalkan cubaan bawa masuk 18 tan gelatin dari Pakistan

SHAH ALAM: Jabatan Perkhidmatan Kuarantin dan Pemeriksaan Malaysia (MAQIS) menggagalkan cubaan membawa masuk 18 tan gelatin dari Pakistan yang cuba diseludup masuk menerusi Pelabuhan Klang Utara dekat sini, Jumaat lepas.

Pengarah MAQIS Selangor, Mohd Sobri Md Hashim berkata, hasil pemeriksaan ke atas sebuah kontena oleh pegawainya pada 11.30 pagi telah menemukan gelatin yang dianggarkan bernilai RM635,383.33.

“Pemeriksaan mendapati gelatin dibawa masuk itu tidak mengikut syarat rawatan yang ditetapkan sebagaimana dinyatakan dalam import permit,” katanya dalam kenyataan hari ini.

Beliau berkata, perbuatan mengimport dagangan yang tidak mematuhi syarat permit dikeluarkan oleh MAQIS adalah menjadi suatu kesalahan di bawah Seksyen 15 (1), Akta Perkhidmatan Kuarantin dan Pemeriksaan Malaysia 2011 yang boleh dihukum mengikut Seksyen 15 (2), akta sama.

“Jika sabit kesalahan boleh didenda sehingga RM100,000 atau penjara maksimum enam tahun atau kedua-duanya sekali,” katanya.

Mohd Sobri berkata, pihaknya sentiasa menjalankan pemeriksaan setiap keluaran pertanian yang masuk dalam negara bagi memastikan keluaran pertanian diimport mematuhi syarat dan peraturan ditetapkan oleh kerajaan. – BERNAMA


Anwar jawab isu `hari ini menang, esok harga minyak turun’

KUALA LUMPUR: Perdana Menteri, Datuk Seri Anwar Ibrahim menjawab isu janji `hari ini menang, esok harga minyak turun’ di Dewan Rakyat hari ini.

Menurut Anwar, semasa ungkapan itu dibuat pada tahun 2018, harga petrol di Malaysia RM2.21 seliter, manakala Arab Saudi RM2.19 sen.

“Berapa harga (petrol) di Arab Saudi sekarang? RM2.48 sen seliter. Berapa harga di Malaysia? RM2.05 sen seliter,” katanya ketika menggulung perbahasan usul Kajian Separuh Penggal Rancangan Malaysia Ke-12 (KSP RMK12).

Anwar turut menyindir PAS kerana janji `hari ini menang, esok harga minyak turun’ dipersetujui PAS semasa bersama PKR dan DAP dalam Pakatan Rakyat. – Kosmo!

Author

Media Variasi

View all posts

View all posts


Dua pemenang pingat angkat berat Sukma ke-20 positif doping

JOHOR BAHRU: Dua pemenang pingat acara angkat berat pada Sukan Malaysia (Sukma) 2022 disahkan positif bahan terlarang jenis ‘anabolic androgenic steroid’ oleh Agensi Anti-Dadah Malaysia (Adamas).

Tanpa menyatakan warna pingat yang dimenangi, Presiden Persekutuan Angkat Berat Malaysia (PABM), Datuk Ayub Rahmat berkata, kedua-dua atlet lelaki itu merupakan atlet salah satu daripada dua negeri yang dicadangkan untuk digantung persekutuan daripada menyertai temasya sukan dwitahunan itu.

“PABM menerima keputusan doping tersebut menerusi surat daripada Adamas yang bertarikh 23 Disember lepas. Kedua-dua mereka didapati positif doping steroid yang diklasifikasikan sebagai S1 dalam senarai bahan terlarang Agensi Anti-Doping Dunia (WADA).

“Adamas juga sudahpun menghantar surat kepada dua atlet berkenaan, yang mana mereka mempunyai 14 hari untuk membuka sampel B sebelum 10 Januari tahun hadapan,” katanya ketika dihubungi Bernama, hari ini.

Ayub berkata sekiranya kedua-dua atlet itu membuat keputusan membuka Sampel B, ia perlulah ditanggung sendiri dengan kos US$350 dengan bantuan makmal di Doha, Qatar, dengan kehadiran atlet atau wakil atlet itu sendiri.

Sekiranya mereka tidak bercadang mencabar keputusan Adamas menerusi Sampel B, Ayub berkata, Adamas seterusnya akan menetapkan tarikh untuk kedua-dua atlet berkenaan memberikan penjelasan.

“Kedua-dua mereka kini digantung sementara. (Bagaimanapun) hukuman maksimum kepada atlet (bagi kesalahan ini) adalah penggantungan empat tahun.

“PABM memandang serius kes doping dalam sukan angkat berat terutamanya dalam konteks pembangunan sukan ini di peringkat kebangsaan dan antarabangsa,” katanya.

Beliau sekali lagi mengulangi pendirian bahawa PABM tidak melibatkan diri daripada mengendalikan Sukma edisi ke-20 itu kerana penganjur membenarkan dua negeri yang terlibat doping menyertai temasya tersebut sekali gus tidak menghormati keputusan PABM.

Dalam nada kecewa, Ayub berkata, meskipun Sukma itu berlangsung, ia tidak diiktiraf oleh PABM kerana penganjur tidak bersetuju dengan pendirian pihaknya itu.

Sebelum ini, tiga atlet angkat berat – dua dari Terengganu dan seorang dari Perlis, gagal ujian doping beberapa hari sebelum temasya sukan itu bermula.

Susulan insiden itu, PABM telah menarik diri daripada Sukma berkenaan, selepas penganjur membenarkan dua negeri tersebut menyertai temasya itu. – BERNAMA


Kebocoran data pemohon, UiTM mohon maaf

SHAH ALAM: Universiti Teknologi MARA (UiTM) memohon maaf atas kesilapan yang dilakukan hingga berlaku kebocoran data hampir 12,000 pemohon universiti tersebut.

Menerusi akaun Twitter rasminya @uitmofficial, universiti itu memaklumkan bahawa pautan kepada senarai tersebut tidak lagi aktif  dan kemas kini telah dilakukan.

“Pihak UiTM mohon maaf di atas kesilapan yang berlaku. Terima kasih,” ciapnya.

Ini susulan seorang pengguna Twitter, @imraimy mendakwa bahawa UiTM baru sahaja menerbitkan senarai hampir 12,000 nombor kad pengenalan dan emel pemohon sebagai pautan tidak selamat. – BERNAMA


KPLB peruntuk RM900 juta pembangunan infrastruktur asas Sarawak

KUCHING: Kementerian Pembangunan Luar Bandar (KPLB) memperuntukkan hampir RM900 juta bagi pelbagai pembangunan Wilayah Sarawak.

Infrastruktur asas, ekonomi, modal insan antara projek pembangunan yang terlibat.

Menterinya, Datuk Seri Mahdzir Khalid berkata, antara projek pembangunan infrastruktur asas adalah Jalan Luar Bandar (JALB), Bekalan Elektrik Luar Bandar (BELB) dan Bekalan Air Luar Bandar (BALB).

“Tahun 2022 kita ada peruntukan lebih kurang RM900 juta untuk Sarawak, jadi kita nak belanjakan untuk 2022, tapi pada masa yang sama ada projek sambungan 2021 yang belum siap, ada yang dari 2020 ke 2022.

“Jadi kita kena tengoklah benda ni supaya berjalan dan pada masa yang sama bila ada projek yang baharu masuk, kita koordinasi dengan kerajaan negeri (Sarawak).

“Kita ada projek tertentu yang sedang dilaksanakan di negeri Sarawak dan ada yang dipanggil prapelaksanaan, yang belum dilaksanakan.

“Pada masa yang sama kerajaan negeri juga ada projek prasarana yang mereka yang di atas bajet negeri,” katanya.

Beliau berkata demikian pada sidang media selepas mengadakan kunjungan hormat ke atas Premier Sarawak, Tan Sri Abang Johari Tun Openg di Bangunan Dewan Undangan Negeri Sarawak di sini.

Turut hadir, Timbalan Premier Sarawak, Datuk Amar Awang Tengah Ali Hasan; Timbalan Menteri II KPLB, Datuk Hasbi Habibollah; Ketua Setiausaha KPLB, Datuk Ramlan Harun; Timbalan Ketua Setiausaha (Pembangunan) KPLB, Mas Rizal Mohd Hilmi dan Pengarah KPLB Sarawak, Mohd Syafiq Anas Abdullah.

Mahdzir berkata, hasil pertemuan itu, kerajaan Sarawak dan KPLB bersetuju untuk meningkatkan penyelarasan bagi semua projek pembangunan yang sedang dan akan dilaksanakan di wilayah itu.

“Jadi antara perkara yang kita bincang hari ini adalah yang melibatkan koordinasi diantara kerajaan negeri dengan kementerian. Yang Amat Berhormat Datuk Patinggi Premier juga bersetuju supaya pasukan teknikal daripada KPLB dan juga daripada kerajaan negeri dapat kerap berjumpa.

Ditanya mengenai projek yang bermasalah di Sarawak, Mahdzir berkata setakat ini tidak ada projek yang dihentikan atas faktor penjimatan kos ekoran pandemik COVID-19.

“Ada projek yang sudah siap, ada projek yang sedang dalam pelaksanaan, tapi yang paling penting sekali yang belum dan yang nak mula tu kita ada koordinasi kerana koordinasi sangat penting sebab nak tentukan supaya tidak ada pertindihan di antara bajet Negeri dengan bajet daripada KPLB.

Mengulas mengenai Bajet 2023 KPLB untuk wilayah Sarawak, beliau yakin peruntukannya akan melebihi daripada tahun ini.

“Jika ada bajet, bajet tu masih embargo 2023, tapi saya yakin ia lebih daripada 2022 lah”, katanya.

Author

Tun Puteh Wanti

View all posts

View all posts


Pelajar ‘DM’ tak cukup duit nak makan, ADUN Merlimau tampil hulur bantuan

CYBERJAYA: Tindakan Ahli Dewan Undangan Negeri (ADUN) Merlimau, Dr Muhamad Akmal Saleh membantu seorang mahasiswa yang kurang berkemampuan mendapat pujian warga net apabila sanggup turun padang dan berjumpa sendiri dengan pelajar terbabit.

Dr Muhamad Akmal merangkap Ketua Pemuda UMNO, menyantuni seorang pelajar perempuan di sebuah institut pengajian di Merlimau selepas pelajar tersebut meluahkan masalah yang dihadapinya menerusi ‘direct message (DM)’ di media sosial miliknya.

“Saya faham kadang-kadang ada rasa segan nak bagi kawan-kawan tau.

“Okay begini, saya bagi sedikit duit makan, jadi saya bagi RM150 every month, guna untuk makan.

“Kalau ada barang-barang yang tak cukup apa ke, maklumkan juga pada saya atau maklumkan pada pengarah,” katanya menerusi video yang dimuat naik di TikTok miliknya, semalam.

Dalam pada itu,beliau turut memaklumkan akan menginfakkan sebanyak RM300 setiap bulan untuk membeli barang keperluan seperti biskut, mi segera dan keperluan asas yang lain untuk diletakkan di Food Bank yang ada di institut berkenaan.

Jelasnya, inisiatif itu bertujuan untuk membantu pelajar yang dalam kesusahan.

Beliau berharap para pelajar yang menerima bantuan dapat belajar bersungguh-sungguh sehingga berjaya membalas budi ibu dan ayah mereka.

Sebelum mengakhiri perbualan bersama pelajar perempuan tersebut, Dr Muhammad Akmal menghulurkan wang sebanyak RM200 sebagai duit belanja pelajar terbabit bagi membeli makanan sepanjang bulan Mei ini.

Menjengah di ruangan komen, rata-rata netizen memuji tindakan beliau.

“Inilah YB yang kita perlukan, jaga kebajikan rakyat, YB terbaik,” komen seorang pengguna TikTok.

“Terbaik, memang ramai dalam kesempitan kalaulah ramai yang berkemampuan bantulah mereka. Berkongsi rezeki amalan yang mulia,” tulis seorang lagi warga net.

“Terima kasih YB terbaik, Ketua Pemuda UMNO function,” tulis netizen di ruangan komen itu.

Oleh: AIN JAPRI (Pelatih USM)

Author

Media Variasi

View all posts

View all posts


Promosi nasi kandar daging babi kelirukan umat Islam – Mufti Terengganu

CYBERJAYA: Video tular yang mempromosi nasi kandar dengan hidangan daging babi baru-baru ini amat mengelirukan umat Islam, kata Prof Madya Dr Mohamad Sabri Haron.

Mufti Terengganu itu berkata, masyarakat secara sepintas lalu akan menganggap nasi kandar sebagai halal apabila disebut mengenai makanan tersebut.

“Bila sudah viral ada versi haram maka ia mengejutkan umat Islam.

“Oleh itu, masyarakat Islam perlu berhati-hati dalam soal pemilihan restoran.

“Dalam pada itu, logo halal Jakim (Jabatan Kemajuan Islam Malaysia) sewajarnya menjadi keutamaan dalam memilih restoran yang patuh syariah, di samping menyemak tarikh tamat pengiktirafan halal tersebut,” katanya kepada MEDIA VARIASI.

Beliau berkata demikian ketika diminta mengulas bantahan Persatuan Pengusaha Restoran Muslim Malaysia (Presma) terhadap promosi premis yang menjual menu nasi kandar berlaukkan daging babi, yang didakwa akan menimbulkan kekeliruan.

Terdahulu, Presiden Presma, Datuk Jawahar Ali Taib Khan dilapor berkata, tindakan itu dianggap sebagai bentuk penghinaan kepada industri nasi kandar di Malaysia, yang diketahui dipelopori pengusaha restoran Muslim sejak puluhan tahun.

Sebelum ini, Mufti Pulau Pinang, Datuk Seri Dr Wan Salim Wan Mohd Noor dilapor berkata, orang bukan Islam bebas menghidangkan makanan tidak halal seperti nasi yang berlaukkan daging khinzir.

Katanya, ia adalah sebagaimana diketahui bahawa orang bukan Islam tidak terikat dengan hukum Islam.

Namun, jelasnya, mana-mana premis yang menjual makanan tidak halal perlu memaparkan iklan atau notis untuk memaklumkan status makanan tersebut supaya tidak dimakan oleh penganut Islam.

Author

Fazleen Safina Abd Jamil

View all posts

View all posts


Tempat perkelahan, perkhemahan di Selangor diarah tutup 7 hari mulai hari ini

SHAH ALAM: Semua tempat perkelahan dan perkhemahan di Selangor diarah tutup selama tujuh hari mulai Sabtu.

Menurut kenyataan Pejabat Setiausaha Kerajaan Negeri Selangor malam tadi, arahan itu dikeluarkan oleh Setiausaha Kerajaan Negeri Datuk Haris Kasim merangkap Pengerusi Jawatankuasa Pengurusan Bencana negeri.

Terdahulu, media melaporkan seramai 21 orang disahkan meninggal dunia dalam tragedi tanah runtuh di tapak perkhemahan Fathers’ Organic Farm, Batang Kali setakat 7.10 malam tadi.

Timbalan Perdana Menteri, Datuk Seri Dr Ahmad Zahid Hamidi turut menyarankan agar semua tapak perkhemahan berhampiran cerun bukit atau tepi sungai dikosongkan sementara susulan keadaan cuaca yang tidak menentu ketika ini.


‘Baru je nak masuk ke balai polis dia dah terjun’ – Lelaki cuba tipu ‘driver’ e-hailing kantoi

CYBERJAYA: Cubaan seorang pemandu e-hailing ingin membawa seorang lelaki yang dipercayai penipu tambang ke balai polis tidak kesampaian selepas lelaki itu bertindak terjun keluar daripada kereta yang dipandunya.

Menerusi perkongsian Facebook, pemandu itu memberitahu, ini merupakan kali kedua lelaki itu melarikan diri daripada membayar tambang.

“Sebelum ini aku dah dapat penumpang ni melalui Grab apps bila sampai RHB Bank Bandar Baru Sungai Buloh dia terus cabut lari dan tidak bayar, report dengan grab dapat refund semula.

“Hari ini dia order melalui inDrive mungkin grab app dah kena block kot, dari awal lagi aku dah syak penumpang yang sama menipu aku dulu. Aku turunkan lagi seat depan supaya kamera dapat rakam penuh wajah dia,” tulisnya.

Di awal perjalanan, lelaki terbabit ingin meminjam wang sebanyak RM100 dan akan membuat bayaran penuh setibanya di lokasi sepatutnya.

“Ni nak pinjam duit RM100 dan bila sampai RHB Bank Bandar Baru Sungai Buloh, kakaknya akan bayar penuh termasuk tol.

“Aku okay kan je dalam pemikiran aku nak bawa dia ni ke balai polis, jadi balai polis yang berdekatan Pandamaran,” jelasnya lagi.

Bagaimanapun, belum sempat masuk ke kawasan balai polis, lelaki itu telah menyedari niat pemandu tersebut dan terus membuka pintu untuk melarikan diri.

“Baru je nak masuk ke balai polis dia dah terjun. Niat aku cuma nak tangkap penipu ni sebab dulu dah kena dengan Grab apps,” luahnya.

Justeru, pemandu itu mengingatkan kepada pemandu e-hailing yang lain supaya berhati-hati dengan lelaki terbabit.

Katanya, pelaku ni dah selalu buat kerja mcam ni. Naik e-hailing tapi bila dah sampai,terus cabut tak bayar. Full story kat portal MV! #viral #jenayah #sungaibuloh #balaipolis #lari #driver #ehailing

♬ original sound – Media Variasi News – Media Variasi News

Author

Nurul Ain Japri

View all posts

View all posts


30,648 notis larangan merokok di premis makanan dikeluarkan tahun lalu

IPOH: Sebanyak 30,648 notis kesalahan merokok di premis makanan dengan nilai kompaun RM7.6 juta telah dikeluarkan sepanjang tahun lalu, kata Timbalan Ketua Pengarah Kesihatan (Kesihatan Awam), Datuk Dr Norhayati Rusli.

Menurutnya lima negeri merekodkan pengeluaran notis tertinggi iaitu Selangor dengan 6,414 notis diikuti Johor (3,095), Pahang (2,935), Perak (2,808) dan Pulau Pinang (2,725).

Beliau berkata, bagi tempoh empat bulan pertama pada tahun ini pula, sejumlah 14,872 notis kesalahan merokok di premis makanan dikeluarkan membabitkan nilai kompaun sebanyak RM3.72 juta.

“Operasi ini yang dijalankan di kawasan hotspot di seluruh negara menyasarkan tempat larangan seperti premis makan, dalam kenderaan awam atau hentian pengangkutan awam, premis kerajaan, kompleks membeli belah, tandas awam, pusat hiburan, klinik atau hospital serta kawasan rehat dan rawat,” katanya.

Beliau berkata demikian kepada pemberita selepas menyertai Operasi Mega Bersepadu Penguatkuasaan Peraturan-Peraturan Hasil Tembakau 2004 yang dijalankan di sekitar Ipoh di sini malam tadi.

Mengulas mengenai operasi berkenaan, Dr Norhayati berkata sebanyak 424 notis kesalahan di bawah Seksyen 32B, Akta Makanan 1983 telah dikeluarkan melibatkan kesalahan di bawah Peraturan 11 antaranya 202 notis di premis makan, kompleks beli-belah (108), kenderaan awam (34) serta premis kerajaan (28).

“Kementerian Kesihatan Malaysia (KKM) ingin menegaskan bahawa larangan merokok bukan bertujuan untuk menghukum golongan perokok tetapi ia dilaksanakan bagi mengelakkan komplikasi akibat tabiat tersebut kepada golongan perokok serta perokok pasif iaitu mereka yang berada di sekeliling perokok,” katanya. – BERNAMA


Syarikat mega Alibaba berpecah kepada enam entiti

HONG KONG: Peruncit dan syarikat e-dagang global Alibaba mengumumkan pada Selasa bahawa ia akan berpecah kepada enam entiti berbeza.

Enam entiti itu akan mempunyai CEO dan lembaga pengarah mereka sendiri, lapor UPI.

Kumpulan perniagaan dan syarikat perniagaan akan menubuhkan lembaga pengarah masing-masing, dan melaksanakan sistem tanggungjawab CEO di bawah kepimpinan lembaga pengarah setiap entiti dan syarikat perniagaan, manakala Alibaba Group akan memberi tumpuan terhadap model pengurusan syarikat induk dalam cara yang menyeluruh, menurut Alibaba dalam satu kenyataan Selasa.

Lima daripada enam entiti itu, mempunyai fleksibiliti untuk mendapatkan modal luar dan berpotensi untuk mendapatkan IPO sendiri.

Transformasi ini akan memperkasakan semua perniagaan kami supaya menjadi lebih rancak, dan membolehkan tindak balas yang lebih pantas terhadap perubahan pasaran, kata Ketua Pegawai Eksekutif Alibaba Daniel Zhang dalam satu kenyataan.

Pada 2020, organisasi teknologi kewangan Alibaba, Ant Group, terpaksa menarik balik tawaran awam bernilai  US$37 bilion di pasaran saham Hong Kong dan Shanghai selepas campur tangan pengawal selia China.

Pada 2021, Alibaba didenda US$2.8 bilion oleh pengawal selia ‘antitrust’ China.

Pengumuman pada Selasa itu menyaksikan peningkatan sembilan peratus nilai saham Alibaba dalam dagangan pra-pasaran di Amerika Syarikat. -BERNAMA


Benzema, Messi sertai kelab ‘Pak Arab’

MADRID: Karim Benzema dan Lionel Messi dilaporkan akan menyertai Cristiano Ronaldo di Liga Pro Saudi selepas bekas penyerang Perancis itu mengesahkan akan meninggalkan Real Madrid.

Saluran televisyen Arab Saudi, El-Ekhbariya mendakwa, Benzema, 35, sudah menandatangani kontrak bersama Al-Ittihad.

Pegawai pasukan Al-Hilal pula berada di Perancis bagi memujuk Messi menyertai mereka selepas pemain 35 tahun itu beraksi buat kali terakhir untuk Paris Saint-Germain pada Sabtu.

Messi tiba di Paris dua musim lalu dari Barcelona tetapi gagal membantu PSG memenangi gelaran Liga Juara-Juara Eropah, dengan kelab tersingkir di peringkat 16 terakhir dalam kedua-dua musim itu.

Penyerang Portugal, Ronaldo menikmati musim pertamanya di Arab Saudi bersama Al-Nassr selepas berpindah dari Manchester United sebaik tamat Piala Dunia tahun lalu.

Menurut Al-Ekhbariya, presiden Al-Ittihad dan timbalannya berada di Madrid untuk menandatangani Benzema secara rasmi dalam rekod perpindahan tertinggi Real Madrid.

Benzema dikatakan bersetuju dengan kontrak dua tahun bersama juara Arab Saudi itu, lapor portal Superspot.

Benzema menyempurnakan sepakan penalti pada perlawanan terakhirnya bersama Madrid, ketika seri 1-1 dengan Athletic Bilbao.

Dalam pada itu, delegasi Arab Saudi merancang bertemu bapa Messi dan ejen, Jorge, dengan tujuan untuk menyempurnakan proses menandatangani kontrak secepat mungkin.

Author

Diyana Rahip

View all posts

View all posts


PRU15: Tok Mat belum putuskan bertanding Parlimen mana

SEREMBAN: Timbalan Presiden UMNO Datuk Seri Mohamad Hasan memaklumkan beliau belum membuat keputusan berhubung kerusi Parlimen mana yang mahu ditandinginya dalam Pilihan Raya Umum Ke-15 (PRU15).

Menurutnya, keutamaan parti ketika ini adalah memperkukuh dan mempersiapkan jentera di seluruh bahagian terlebih dahulu sebelum memutuskan soal pembahagian kerusi dan calon.

Malah, beliau berkata perkara itu akan dibincangkan bersama parti komponen BN dalam masa terdekat iaitu selepas selesai sesi libat urus dan perjumpaan dengan Jentera BN Sabah.

“Saya belum bercakap pasal kerusi lagi, baru cakap pasal kesiapsiagaan jentera, tak pernah cakap nak tanding mana-mana, saya cuma cakap sudah tiba masanya untuk saya bertanding di Parlimen,” katanya kepada pemberita selepas merasmikan Ekspo Mini Keselamatan dan Kesihatan sempena Sambutan Hari Malaysia di sini hari ini.

Mengulas lanjut Mohamad berkata sebagai Timbalan Presiden UMNO, beliau berhak memilih bertanding di mana-mana kawasan Parlimen dan tidak semestinya di Parlimen Rembau sebagaimana diuar-uarkan

Pada 4 Sept lepas, Ahli Parlimen Rembau Khairy Jamaluddin dilapor tidak akan mempertahankan kerusi Parlimen Rembau pada PRU15 bagi memberikan laluan kepada Mohamad yang berhasrat untuk bertanding di kerusi berkenaan.

Dalam pada itu, Mohamad yang juga Ahli Dewan Undangan Negeri (ADUN) Rantau itu berkata pihaknya sudah meminta rakan-rakan komponen BN menyatakan kawasan yang ingin diletakkan calon masing-masing.

“Ada beberapa kerusi yang perlu dilakukan perubahan, itu biasa, kita buat penukaran kerana ada beberapa tempat kita tak menang tiga, empat kali PRU, jadi kita perlu melihat strategi pula, dalam ‘perang’, strategi penting untuk pastikan kita menang,” katanya menambah pemilihan calon akan mengambil kira muka lama dan muda ke arah usaha meremajakan parti.

Mohamad yang juga Pengarah Pilihan Raya UMNO berkata tahap kesiapsiagaan jentera di seluruh negeri ketika ini berada dalam keadaan baik dan terdapat beberapa perkara yang perlu diperkasakan sebelum berdepan PRU15.

Dalam perkembangan lain, Mohamad berkata beliau tidak mengetahui cadangan untuk mengadakan perbincangan bersama PAS berhubung 27 kerusi kritikal menjelang PRU15 akan datang.

“Saya tak tahu ada 27 kerusi yang perlukan bimbingan tapi yang saya lakukan sekarang ini adalah saya pergi ke setiap negeri untuk mengenal pasti dan melihat kesiapsiagaan jentera menghadapi PRU15 yang boleh diadakan bila-bila masa.

Sebelum ini, Timbalan Presiden Pas Datuk Seri Tuan Ibrahim Tuan Man dalam kenyataan memaklumkan parti itu terbuka untuk mengadakan perbincangan dengan UMNO berhubung 27 kerusi kritikal yang mana kerusi terbabit dimenangi Pakatan Harapan dalam PRU14 lepas. – BERNAMA


MSAP baharu bolehkan harga jalur lebar ditawar lebih rendah – Fahmi

KUALA LUMPUR: Pelaksanaan Standard Mandatori Mengenai Penetapan Harga Akses (MSAP) baharu yang mula berkuat kuasa pada 1 Mac (semalam) menyaksikan penetapan harga perkhidmatan jalur lebar lebih rendah berbanding MSAP sebelum ini.

Menteri Komunikasi dan Digital, Fahmi Fadzil berkata, sebagai contoh, harga untuk perkhidmatan borong jalur lebar berkelajuan tinggi dengan kelajuan 100 Mbps di dalam MSAP baharu untuk tahun ini adalah RM254.64 sebulan berbanding dengan harga RM515 sebulan sebelum ini.

“Oleh yang demikian, ia dapat mengurangkan kos kepada penerima perkhidmatan capaian yang terlibat dalam menyediakan perkhidmatan jalur lebar tetap kepada pengguna.

“Secara tidak langsung, perkhidmatan yang diberikan kepada pengguna di peringkat runcit (retail) boleh ditawarkan pada harga yang lebih rendah dan berdaya saing atau pada kelajuan yang lebih tinggi,” katanya pada Waktu Pertanyaan-pertanyaan Menteri di Dewan Rakyat hari ini.

Beliau menjawab soalan Khoo Poay Tiong (PH-Kota Melaka) yang meminta penjelasan mengenai MSAP baharu yang mula berkuat kuasa pada 1 Mac 2023 dan  kesannya terhadap sektor telekomunikasi dan pengguna di Malaysia dari segi mutu perkhidmatan.

MSAP, yang diperkenal pada 2018, merupakan antara instrumen perundangan yang dikeluarkan Suruhanjaya Komunikasi dan Multimedia Malaysia (MCMC) bagi mengawal selia harga capaian di peringkat borong (wholesale) oleh pemberi perkhidmatan capaian.

Melalui MSAP baharu yang mula berkuat kuasa pada 1 Mac 2023, harga capaian maksimum telah ditetapkan bagi 14 kemudahan dan perkhidmatan yang disenaraikan untuk tempoh sehingga 2025.

Menjawab soalan tambahan Khoo berhubung kesan jangka panjang pelaksanaan MSAP kepada Telekom Malaysia (TM), Fahmi berkata, walaupun pada tahun pertama pelaksanaannya mengakibatkan sedikit kerugian pada TM, namun syarikat itu mampu menjana semula keuntungan pada tahun berikutnya.

Mengulas lanjut, Fahmi berkata pada 2017, TM mencatat keuntungan bersih sebanyak RM730.5 juta, namun pada 2018 setelah MSAP mula dilaksana, syarikat itu mengalami kerugian sebanyak RM260.5 juta.

“Tetapi mereka kembali stabil setahun selepas itu dengan merekodkan keuntungan bersih pada 2019 sebanyak RM557.4 juta dan trend itu terus meningkat, sehinggalah pada 28 Februari lalu TM membuat pengumuman bahawa mereka telah mencatat keuntungan bersih RM1.14 bilion bagi tahun lalu.

“Ini menunjukkan bahawasanya semangat Malaysia Boleh itu memang wujud dalam TM walau diberi cabaran tapi mereka mampu bangkit semula,” katanya.

Fahmi berkata, kejayaan TM itu juga mampu menjadi teladan kepada negara dan beliau difahamkan oleh penganalisis bahawa trend untuk saham TM ialah ‘still a buy’. – BERNAMA


Jika PN jadi kerajaan, pasti lantik Zahid juga sebagai TPM – Mukhriz

KUALA LUMPUR: Dalam permainan catur berlaku apabila buah raja seseorang pemain berada dalam posisi yang boleh memerangkap langsung tanpa adanya jalan keluar lain seterusnya mengalahkan pemain tersebut ia dinamakan ‘checkmate’.

Begitulah apabila Barisan Nasional (BN) walaupun kecundang Pilihan Raya Umum ke-15 namun menjadi King Maker dalam pembentukan kerajaan yang hari ini dinamakan Kerajaan Perpaduan.

Presiden Parti Pejuang Tanah Air (Pejuang), Datuk Seri Mukhriz Mahathir mendakwa, jika BN menyertai kerajaan bersama Perikatan Nasional (PN), Datuk Seri Dr Ahmad Zahid Hamidi akan diberi peranan yang sama iaitu sebagai Timbalan Perdana Menteri.

“Walaupun saya tidak bersetuju dengan pelantikan Ahmad Zahid sebagai TPM saya pasti (Pengerusi PN, Tan Sri) Muhyiddin (Yassin) akan melakukan perkara yang sama jika BN berpihak kepadanya dan PN. Begitulah kuasa kleptokrat,” katanya dalam ciapan di Twitternya.

Bekas Ketua Penerangan PKR, Datuk Seri Shamsul Iskandar Mohd Akin, mengakui Perdana Menteri, Datuk Seri Anwar Ibrahim, mempunyai asas tertentu, apabila menamakan Pengerusi BN, Ahmad Zahid sebagai Timbalan Perdana Menteri I.

“Keputusan itu diambil, sungguhpun wujud nada kemarahan dalam kalangan rakyat.

“Semasa sarapan di Parit 19 tadi, pelbagai reaksi diterima mengenai Kabinet YAB Perdana Menteri @anwaribrahim, khususnya pelantikan Zahid sebagai Timbalan Perdana Menteri, yang rata-rata mengundang kemarahan.

“Namun, keputusan yang dibuat oleh Perdana Menteri tentunya berasas – ibarat kilat di dalam kilau, kabus di dalam hujan,” katanya menerusi ciapan di Twitter beliau hari ini.

Ahmad Zahid dipilih sebagai Timbalan Perdana Menteri I dalam Kabinet Kerajaan Perpaduan, juga akan memegang portfolio Menteri Kemajuan Desa dan Wilayah.

Beliau yang juga Presiden UMNO pernah menjawat jawatan itu sebelum ini di bawah kerajaan bekas Perdana Menteri, Datuk Seri Najib Razak.

Untuk rekod, dalam dua tempoh pentadbiran Perdana Menteri yang turut disertai oleh Perikatan Nasional (PN) sebelum ini, Ahmad Zahid tidak tersenarai sebagai anggota Kabinet.

Ketika Pengerusi PN, Tan Sri Muhyiddin Yassin, mengetuai Kerajaan Perikatan Nasional (PN) yang ditubuh dengan sokongan UMNO dan BN, Ahmad Zahid, yang sedang berdepan kes mahkamah tidak berada dalam Kabinet.

Begitu juga ketika pentadbiran Perdana Menteri, Datuk Seri Ismail Sabri Yaakob, yang disokong oleh PN, Ahmad Zahid, juga kekal tersisih daripada menganggotai Kabinet.

Author

Tun Puteh Wanti

View all posts

View all posts


Rogol: Buruh binaan mengaku salah

IPOH: Seorang buruh binaan didakwa di Mahkamah Sesyen di sini hari ini atas pertuduhan merogol dan menceroboh rumah seorang wanita, minggu lepas.

Tertuduh Hassan Ahmad, 43, mengaku bersalah sebaik pertuduhan dibacakan terhadapnya, dan Hakim Ainul Shahrin Mohamad kemudian menetapkan 22 Mei depan untuk keputusan, sementara menunggu fakta bagi kes berkenaan.

Mengikut kertas pertuduhan, lelaki itu yang juga seorang duda dan bapa kepada seorang anak didakwa melakukan rogol terhadap mangsa yang berusia 38 tahun, dan pada masa itu meletakkan dalam ketakutan kematian terhadap mangsa.

Kesalahan itu didakwa dilakukan di tingkat dua, kuarters kakitangan awam, Jalan Kamarudin Isa, Fair Park di sini, antara pukul 10 malam, 17 April hingga 18 April lepas.

Dia berdepan dengan hukuman penjara minimum 10 tahun atau tidak lebih 30 tahun dan sebatan di bawah Seksyen 376(2)(b) Kanun Keseksaan jika sabit kesalahan, dan pertuduhan dilakukan mengikut Seksyen 376(1) Kanun Keseksaan yang memperuntukkan hukuman penjara sehingga 20 tahun dan sebatan, jika sabit kesalahan.

Terdahulu, Timbalan Pendakwa Raya Evangelin Simon Silvaraj tidak menawarkan sebarang jaminan kerana tertuduh tidak mempunyai alamat tetap selain mengetahui lokasi kediaman mangsa. – BERNAMA


Guna istilah miskin rentan, bukan B40

KUALA LUMPUR: Pengkelasan rakyat mengikut pendapatan bulanan seperti B40, M40 dan T20 sudah lapuk dan tak relevan selepas negara berhadapan dua tahun pandemik COVID-19.

Sepanjang tempoh itu rakyat berhadapan dengan situasi ekonomi yang luar biasa menekan, kesan besar dalam aspek ekonomi, sosial, pendidikan dan lain-lain.

Kesannya ramai yang hilang pendapatan utama, ada yang tutup perniagaan, ada yang terpaksa bertukar bidang, ramai yang hilang lebih separuh pendapatan bulanan malah ramai dibuang kerja kerana menolak vaksin.

Ada sebahagian rakyat sebelum ini dikelaskan M40 tetapi kini sudah jatuh ke kategori B40 berdasarkan skala gaji pra pandemik (sebelum ancaman COVID-19).

Sehubungan itu, pengkelasan ‘kasta’ rakyat yang diwujudkan oleh kerajaan Pakatan Harapan (PH) pada 2018 ini sudah tidak relevan kerana wujud perbezaan yang besar selepas pandemik.

Ketua UMNO Cawangan KLCC, Datuk Seri Dzulkarnain Taib berkata, istilah B40, M40 itu adalah istilah bagi mewujudkan kasta dicipta oleh PH.

“Apa yang lebih penting sekarang ini adalah kita perlukan kajian terbaharu, terkini yang dikendalikan oleh Kementerian Kewangan dan kementerian berkaitan dengan sosio-ekonomi rakyat umpamanya.

“Kementerian Pembangunan Luar Bandar, Kementerian Pembangunan Wanita, Keluarga dan Masyarakat, Kementerian Sumber Manusia dan sebagainya.

“Pandemik berlaku dalam dua tahun ni adalah sesuatu amat luar jangkaan, sudah tentunya merubah 360 darjah kehidupan manusia.

“Segalanya berubah dari segi pendidikan, kerja dari rumah, belajar secara online, masjid pernah ditutup lama, masjid perlu penjarakan sosial, tak dibenarkan solat jemaah, sekarang kita sudah masuk fasa endemik dan kelonggaran itu diberi.

“Sebab itu perlunya kerajaan ambil langkah baharu untuk buat kajian terbaharu sebab kita tiada jumlah terkini berapa orang yang hilang pekerjaan, menganggur, sakit, terkesan vaksin dan lain-lain,” katanya kepada MEDIA VARIASI.

Dzulkarnain menambah, jika kerajaan tidak memiliki ‘big data’, ataupun data raya, kerajaan tidak mampu buat dasar yang betul untuk membantu rakyat.

“Untuk membetulkan ekonomi, mengemukakan program sosial, yang memulih kerosakan pada ekonomi, sistem pentadbiran negara ini perlu, jadi kita tak perlu pengklasifikasian lama.

Istilah B40 itu sebelum pandemik, tapi dalam konteks pandemik, ia adalah satu jangka masa lama dan boleh dikira outdated, tak relevan lagi.

“Kerajaan perlu tingkatkan peluang kemahiran, takkan selamanya nak lihat anak muda B40 jadi Grab Driver, atau food delivery?

“Kita perlukan satu program yang konkrit, kukuh dan hala tuju yang jelas, jangan asyik nak bagi duit sahaja itu tidak selesaikan masalah jangka masa panjang,” katanya.

Author

Tun Puteh Wanti

View all posts

View all posts


Atlet berdarah kacukan mungkin dipertimbang ke Paris 2024

KUALA LUMPUR: Atlet berdarah kacukan dari luar negara yang mempunyai prestasi baik, mungkin akan dipertimbangkan untuk mewakili kontinjen Malaysia memburu pingat di Sukan Olimpik Paris 2024.

Pengerusi Jawatankuasa Pemantauan Program ‘Gold Paris 2024’ Tan Sri Mohamad Norza Zakaria berkata ia merupakan antara perkara yang dibincangkan pada mesyuarat jawatankuasa berkenaan pada Rabu.

“Jawatankuasa akan mengambil pendekatan terbuka, dalam kemungkinan mengenal pasti atlet yang berpengkalan di luar negara yang mempunyai pertalian keluarga dan asal usul dari Malaysia, yang mempunyai prestasi terkini selaku pesaing di peringkat dunia,” katanya menerusi kenyataan pada malam tadi.

Sebagai contoh, pemain berdarah kacukan seperti Brendan Gan, Matthew Davies, Darren Lok dan Corbin Ong, sudah lama beraksi bersama skuad Harimau Malaya, manakala pemain kelahiran Gambia Mohamadou Sumareh, Guilherme de Paula (Brazil) dan Liridon Krasniqi (Kosovo) turut menyarung jersi kebangsaan sebagai pemain naturalisasi.

Sementara itu, jawatankuasa itu juga telah membuat keputusan untuk memperketatkan kriteria pemilihan atlet ke pentas terunggul dunia itu, dengan memberi tumpuan khusus kepada jenis sukan, acara dan atlet yang berupaya menjelmakan kilauan pingat emas di Paris 2024.

“Antara kriteria pemilihan ke Program ‘Gold Paris 2024’ yang dibincangkan ialah mereka yang pernah memenangi pingat di Tokyo 2020 dan menduduki kelompok ranking 10 terbaik dunia. Pencapaian memenangi pingat pada Sukan Komanwel dan Sukan Asia turut menjadi asas pemilihan, serta memiliki prestasi terkini yang meyakinkan,” katanya.

Mohamad Norza berkata, perkhidmatan sokongan terbaik seperti kejurulatihan, program latihan dan pendedahan pertandingan peringkat antarabangsa serta bantuan dari aspek sains, teknologi dan perubatan sukan akan disediakan kepada kumpulan atlet yang terpilih ke program itu dalam mengejar impian emas pertama Olimpik.

Majlis Sukan Negara (MSN) juga telah diminta untuk melihat potensi menggunakan kepakaran teknikal yang dapat menggemblengkan program latihan dan perkhidmatan sokongan terbaik, termasuk dalam aspek ‘performance lifestyle’ untuk memastikan atlet dapat pamer prestasi terbaik dan semangat juang tinggi.

“Pada masa sama, jawatankuasa akan turut memberi tumpuan kepada perkembangan dan keberkesanan beberapa projek penyelidikan, khususnya yang diterajui Institut Sukan Negara (ISN), yang bermatlamat membantu mempertingkat prestasi atlet dalam Program ‘Gold Paris 2024’ ini,” tambahnya.

Beliau berkata MSN akan menganjurkan Bengkel Perancangan Program ‘Gold Paris 2024’ pada 24 Okt ini bersama wakil persatuan, jurulatih dan atlet, dengan hasil dapatan bengkel bakal dibentangkan pada mesyuarat kedua Jawatankuasa Pemantau pada November depan.

Jawatankuasa itu turut dianggotai Ketua Pengarah MSN Datuk Ahmad Shapawi Ismail, Ketua Pegawai Eksekutif ISN Ahmad Faedzal Md Ramli dan legenda badminton negara Datuk Lee Chong Wei, manakala beberapa ahli tambahan dijangka akan dilantik nanti. – BERNAMA


Kemasukan pelancong China, mahu terhantuk sekali lagi?

SEJARAH sentiasa berulang namun bergantung kepada manusia untuk mahu atau tidak mahu ambil pelajaran.

Sekali terhantuk sekali terngadah sudah banyak kali kena hantuk asyik mengadah sahaja dan ia satu kebodohan namanya.

Rakyat sudah sedar sudah tahu kesan kemasukan virus COVID-19 pada sekitar Disember 2019 iaitu ketika pelancong China dari Singapura masuk ke Malaysia melalui laluan Johor.

Kes pertama COVID-19 dilaporkan di Malaysia adalah pada 25 Januari 2020 apabila tiga warga China yang memasuki Malaysia melalui Johor disahkan positif.

Kesemua mangsa terdiri daripada seorang wanita warga emas berusia 66 tahun serta dua cucunya masing-masing 11 dan dua tahun yang masuk Malaysia melalui Johor dari Singapura.

Kronologi kes pada 23 Januari 2020, Jabatan Kesihatan Negeri Johor telahpun memaklumkan mendapat maklumat dari pihak berkuasa Singapura bahawa kes pertama berpunca dari satu keluarga warga China dari Wuhan.

Lelaki warga emas ini melancong bersama sembilan anggota keluarganya.

Sebaik sahaja ditahan di hospital di Singapura dan disahkan positif COVID-19, baki ahli keluarga segera melarikan diri dan memasuki Johor.

Pada masa itu kemasukan warga China masih dibenarkan dan kamera pengesan haba tidak 100 peratus tepat.

Selepas pengesahan maklumat Singapura, Polis Diraja Malaysia segera mengesan keluarga ini iaitu seorang nenek berusia 66 tahun dan dua cucunya.

Ketiga-tiga mereka ini diumumkan Menteri Kesihatan, Datuk Dr Seri Dzulkefly Ahmad ketika itu mengumumkan kes pertama COVID-19 di Malaysia pada 25 Januari kemudian dan mereka dihantar ke Hospital Sungai Buloh.

Mana hilangnya prosedur kes apabila sudah menjadi kontak rapat di Singapura tetapi masih lagi dibenarkan masuk ke Malaysia?

Betapa mudahnya bolos ke Malaysia sehingga mereka ini menjadi ‘tetamu istimewa’ kes pertama Hospital Sungai Buloh.

Dan kita semua sudah tahu apa kesannya apabila kapal persiaran China berlabuh di Pulau Pinang pada bulan yang sama ketika itu.

Susulan kejadian itu banyak NGO, doktor, wartawan menyuarakan kebimbangan sehingga ada yang didakwa polis menimbulkan kebimbangan awam sedangkan kebimbangan sudah wujud sebelum itu lagi.

Apakah kesudahan hantukan-hantukan ini kepada kepala para pemimpin semua, Ketua Pengarah Kesihatan serta pihak-pihak yang boleh buat keputusan sehingga masih mahu membenarkan warga China masuk ke Malaysia lewat Disember 2022 lalu?

Sedangkan, beberapa negara telah mengenakan larangan masuk kepada pelancong dari China sebagai contoh Maghribi.

Pihak berkuasa Maghribi mengumumkan sekatan itu mulai 3 Januari 2023 berikutan peningkatan kes COVID-19.

Maghribi memutuskan untuk melarang akses ke wilayah Maghribi kepada semua pengembara yang datang dari China tanpa mengira kewarganegaraan mereka.

Sebelum ini Amerika Syarikat, United Kingdom, Jepun, Itali dan Sepanyol turut akan menguatkuasakan keperluan perjalanan baharu untuk mereka yang datang dari China termasuk keputusan ujian negatif COVID-19.

China baru-baru ini mengumumkan akan mula melonggarkan langkah pencegahan pandemik dan memilih “hidup bersama Covid” selepas tiga tahun sekatan, sempadan ditutup dan kuarantin wajib.

Persatuan Agensi Pelancongan Malaysia (MATA) turut menggesa kerajaan agar menangguhkan sementara kemasukan pelancong dari China sehingga kes harian COVID-19 di negara itu reda.

Menurut Presidennya, Datuk Dr Mohd Khalid Harun, lonjakan ketara kes COVID-19 di China baru-baru ini meningkatkan lagi potensi varian baharu yang bakal muncul sekali gus memberi kegusaran kepada rakyat malaysia khususnya pemain.

Apakah kewajaran apabila Kementerian Kesihatan (KKM) akan melaksanakan ujian air kumbahan pesawat dari China bagi memperkukuhkan pengawasan di pintu masuk antarabangsa (PMA) dalam mengekang penularan COVID-19 pula?

Adakah kerajaan hanya melihat keuntungan besar ekonomi semata-mata berbanding mengutamakan keselamatan rakyat, walhal umum mengetahui langkah penguatkuasaan negara sedia ada masih belum cukup berkesan.

Mari kita imbas kembali tahun 2019 hinggalah 18 mac 2020 apakah yang berlaku ketika itu?

Semua peniaga kecil-kecilan penjaja tepi jalan turut terjejas tidak dapat berniaga, ramai dibuang kerja, rakyat terpaksa kibar bendera putih kerana kebuluran makanan dalam kempen rakyat bantu rakyat.

Malah pada April 2020, seorang warga emas berusia 74 tahun dilaporkan meninggal dunia kerana kebuluran ketika PKP di mana jiran pun takut keluar rumah untuk bertanya khabar jirannya yang uzur.

Semua hotel, rumah inap ditutup, pusat percutian, pengunjung hotel yang terperangkap tidak mampu teruskan bayaran, hotel tidak mampu tanggung kos.

Banyak hotel lima bintang tumbang satu demi satu.

Haiwan dalam kurungan Zoo Negara ada yang mati dan terjejas kerana tiada kos untuk menanggung mereka, pekerja pun terjejas.

Untuk kali pertama ketika itu, pergi berjemaah ke masjid adalah satu jenayah dan beberapa surau serta jemaah diserbu kerana melakukan solat Jumaat.

Dalam tempoh dua tahun itu, Hari Raya, Tahun Baharu Cina, Deepavali, Krismas tidak dapat disambut bersama keluarga.

Rentas negeri adalah kesalahan termasuk perkumpulan keluarga.

Mana- mana orang yang tetap berhari raya berkunjung senyap-senyap akan merasai ketakutan bagaikan penjenayah dan pihak polis meronda melihat jumlah kasut di hadapan rumah dan segera datang untuk soal siasat.

Tidak rugi pun untuk sementara demi kepentingan negara jika sekatan terhadap pelancong China ini dilaksanakan dua atau tiga bulan bergantung kepada data penularan varian baharu berbanding hendak melihat satu persatu industri tutup kerana tiada sekatan awal.

Kerajaan Malaysia habiskan RM6 bilion untuk menampung kos dan pembiayaan bantuan ketika bencana COVID-19.

Adakah sempena tahun 2023 kita inginkan perkara ini berlaku lagi? Berapa kali mahu mengadah kepala?

Maka berapa kalikah hantukan kepala untuk kita mencegah penularan varian baharu.?

Izinkan rakyat menjaga negara ini dengan ilmu pencegahan kerana pimpinan terdahulu telah gagal melihat ancaman awal.

*Tulisan ini adalah pendapat peribadi penulis dan tidak mencerminkan pendirian MEDIA VARIASI

Author

Tun Puteh Wanti

View all posts

View all posts


Polis cari dua individu bantu siasatan kes bunuh

PORT DICKSON: Polis sedang mengesan dua saksi utama kes kematian seorang lelaki yang disyaki ditikam dengan objek tajam di hadapan Medan Selera Cina, Pekan Lukut, di sini awal bulan ini.

Timbalan Ketua Polis Daerah Port Dickson, DSP Muhamad Mustafah Hussin berkata, mereka terdiri daripada Sin Poo Kiong (lelaki), 40, dengan alamat terakhir di Bandar Baru Permas Jaya, Masai, Johor, dan Leong Kar Yan (wanita), 34, alamat terakhir di Taman Johor Jaya, Johor.

“Motif kejadian masih dalam siasatan dan kita sedang mengesan dua saksi utama ini yang dipercayai dapat membantu menyelesaikan siasatan. Kes disiasat di bawah seksyen 302 Kanun Keseksaan kerana kesalahan membunuh,” katanya dalam satu kenyataan di sini hari ini.

Beliau seterusnya meminta orang ramai yang mempunyai maklumat berkaitan saksi utama kejadian ini supaya menghubungi Ibu Pejabat Polis Daerah Port Dickson atau Pegawai Penyiasat, ASP Muhammad Azril Ahmad Rapiee di 012-7791224.

Media sebelum ini melaporkan polis menerima aduan daripada orang awam berkenaan seorang lelaki maut dipercayai ditikam menggunakan objek tajam dalam kejadian di Hadapan Medan Selera Cina Pekan Lukut, di sini pada 1 Mac lepas. – BERNAMA


Lelong trofi, kasut, gitar: Faizal Tahir kumpul lebih RM43,000

CYBERJAYA: Penyanyi dan komposer, Faizal Tahir berjaya mengumpulkan RM43,806.21 menerusi kutipan derma, jualan tiket, jualan barangan peribadi berserta lelongan trofi, kasut, jaket dan gitar miliknya menerusi acara amal Faith4Palestine, petang tadi.

Faizal berkata, dia bersyukur acara amal, Faith4Palestine yang dianjurkan menerusi gerakan kemanusiaannya, iamFaithmen dan syarikat rakamannya, Faithful Music itu mendapat sokongan sangat memberangsangkan.

“Ia satu jumlah wang hebat yang kita dapat kumpul dalam masa sehari. Terima kasih kepada semua yang sudi menderma.

“Secara jujurnya, ia di luar jangkaan sebab nak kata saya yakin nak kumpul sebanyak ini pun tidak, sebab kami buat dalam jangka masa yang pendek dan dalam keadaan banyak benda yang saya perlu buat, Alhamdulillah pasukan saya dapat curi masa buat acara ini. Jadi, untuk dapat RM43,806.21 dalam sehari ini adalah satu kejayaan yang sangat baik.

“Saya juga banyak berterima kasih kepada tiga stesen radio kerana sudi bantu untuk promosi. Alhamdulillah, nak keluar single pun tak senang sebegitu.

“Bagi saya, ini memang bidan terjun, saya memang langgar sahaja sebab acara seperti ini tak boleh tunggu lama.

“Lagipun, saya fikir apa lagi yang saya boleh buat, kalau dalam media sosial ramai yang boleh buat, saya pula boleh menyanyi dan berkongsi jadi bila sudah dapat peluang sebegini, saya kena buat juga,” katanya kepada BH Online.

Acara amal yang berlangsung dari jam 2 petang itu dimulakan dengan sesi perkongsian bersama Faizal dan Ketua Pegawai Eksekutif Cinta Gaza Malaysia (CGM), Muhammad Nadir Al-Nuri Kamaruzaman.

Jualan tiket bagi acara amal itu saja berjaya mengutip keuntungan sebanyak RM25,437.22 dan kutipan itu disalurkan kepada tabung bantuan Palestin melalui rakan pertubuhan bukan kerajaan (NGO), Cinta Gaza Malaysia.

Author

Nurul Ain Japri

View all posts

View all posts


Kastam Perlis rampas lebih 10 tan bunga api dan mercun

PADANG BESAR: Jabatan Kastam Diraja Malaysia (JKDM) Perlis merampas lebih 10 tan metrik pelbagai jenis bunga api dan mercun bernilai RM238,259 di Kompleks Imigresen, Kastam, Kuarantin dan Keselamatan (ICQS) di sini, Jumaat lepas.

Pengarahnya, Ismail Hashim berkata, pemeriksaan pada kira-kira 5 petang ke atas sebuah treler membawa kepada penemuan mercun dan bunga api itu yang disembunyikan di sebalik timbunan guni berisi sabut kelapa.

“Turut ditahan pemandu treler warga tempatan berusia 40-an bagi membantu siasatan tetapi dibebaskan dengan jaminan.

“Berdasarkan siasatan awal, modus operandi sindiket berkenaan ialah dengan bertindak mengikrarkan barangan dagangan yang dibawa sebagai sabut kelapa menerusi Borang Kastam 1 bagi mengaburi mata pihak berkuasa,” katanya kepada pemberita pada sidang akhbar di pejabat JKDM Padang Besar di sini hari ini.

Beliau berkata, pihaknya akan meneruskan siasatan bagi mengenal pasti dan mengesan pengimpot yang terlibat.

Katanya bunga api dan mercun itu dipercayai untuk pasaran di sekitar utara dan kes disiasat di bawah Seksyen 135 (1)(e) Akta Kastam 1967 dan Seksyen 133(1)(a) akta sama. – BERNAMA